Pajenn:Marigo - Buez ar Saent.djvu/772 - Wikimammenn\nPajenn:Marigo - Buez ar Saent.djvu/772\nd?ê quetr. avoalc’h quemeret resolu-iionou-mad ha santel, ret é o lacai e,praiiq,’ ret e beza ferin ha cpnstant eh e resolulionpu. ’ Goude beaa quemeret ar resoiution d’en eni reï da Zoue, evit arreti - an jnconstanc eus. ho calon, cop-siderit *penaus biscoas. «ie doc’h -bet eürussoc’h na confantocli eguet pa hoc’h.: eus servichel Doue gant fervor^ ho pezei sonrh cus an daelou a .zevption hoe’h eus scuiUet ecoumanjcamant ho convcrsion; ha ned’ê quet guir penaus ,o deus roet deoc’h niuy a gonlantamant eguet n’ho pOa cavet epad an oll arpser eus ho tisurz : ^grit ivez reflexipn var ar remorsiou cruel cus ho. eoustiang, ha var ar spopnt tecrubl gant pchiui e vpac’h tourtuantet quéït ha uia vqvac’h en disurz. Perac e falfe deoc’h-hu eta quilât servich Doue; e pchiai hoc’h eus bevet quer couptant? Perac distrei dindan caplivile an drouc-speret, c pelcc’h n’hoc’h eus cavet na peoc’h na-repos a gpustian^? ,. An, unan^var-nuguent a viz: Du. ; PKESANTATION AU VEIICHE^ VAIU\n’i ’•’.:-:..’•;>, v\nEN TEMPL. : VjHiEbbi a ra an ilis en deiz-mâ ar bresantaiion cus an ilron Varia cn tcmpl a Jcrusalem, da ouzout ê, an offranc< solcnnèl a reas ar verc’hes sanlel da Zoue eus he c’halon, eus he spcret, cus he c’horf hac eus* an oll puissancou hc enc. Santes Anna ha sant Joacin, oc’h en em velet oagct hac heb. crouadur eb.et, a. bropietas da Zoue penaus mar plichese. gantâ reïdezo ur. c’hrouadur, c -teuzzent!d’er c’honsaeri d’.e servich ebars an templ. Douè, pehini ;a felle. dezan>ei<vize,;pep-tra miraculus cn hini en devoa desttnet a bep eternile eyit beza mam da saiver ar bed, a cxaucas o fudcn enur reï Digitized by Liooole 800 Presantatiow ar Vebc^hes. Sl JDui dezo ar grouadures elirus, ar guir-laouert-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/772&oldid=134904 »


Piv omp ? - Anjela Duval\n1998 : an dud bet savet Mignoned Anjela gante o tibab dornskridoù Anjela Duval, bet fiziet e Ronan Koadig gant Ivona Martin.\nPriz F3 “Brezhoneger ar bloaz” 2000\naet gant Mignoned Anjela evit labour\nembann an Oberenn glok.\n(A g. da z. : Corinne ar Mero, Anne Colin, Yann Celton,\nRonan Koadig, Gentas er Vuhé, Jean-Pierre Le Foll)\nDa geñver ugentvet bloavezh Mignoned Anjela ec’h eo bet adframmet al lec’hienn web : warni emaoc’h ! En ur vale a bajenn da bajenn ho po tro da lenn pe da adlenn oberenn Anjela Duval. Gwelet a c’hallfet dornskridoù zo e-tal-kichen ar barzhonegoù, pe selaou tud o lenn barzhonegoù zo ivez, pe c’hoazh sellet ouzh videoioù enlinenn, gant Anjela pe a denn diouti.


Degemer al lec’hienn > C’hoariva > Keloù > Evit ar startijenn : Grit c’hoariva !\nEvit ar startijenn : Grit c’hoariva !\nWar intrudu C’hoariva en deus lakaet e plas Rannvro Breizh e 2017 ur skoazell arc’hant evit ar strolladoù amatour.\nUr strollad a c’hell bezhañ sikouret betek 3 000€ evit ur raktres (ha betek 80% eus an dispignoù dilennadus).\nAr gevredigezh C’hoariva a c’hell reiñ titouroù, kuzulioù deoc’h ha ho harpañ evit sevel un doser goulenn yalc’had.\nAn holl ditouroù war lec’hienn Ranvro Breizh.\nGouzout muioc’h :\nPellgomzit deomp : 06 38 78 35 15\nPe skrivit deomp.\nO sevel ur strollad e kemeroc’h perzh en un oberenn hollek evit adreiñ lusk d’ar c’hoariva amatour, gwallgaset er mare-mañ (ha n’eo ket hepken abalamour d’ar C’hovid) hag evit ma vefe klevet c’hoariva e brezhoneg c’hoazh war leurennoù Breizh.


Abadenn Trouz ha safar... : 00017 ROUE EN ENNED\n00060 ROUE ER HAHED\n00060 ROUE ER HAHED É-pad miz meurh e oe, ér goubañner n…\n00059 EN AMOURUS\n00059 EN AMOURUS Amourus, amourus, petra é er gér-señ ? …\nAbadenn Trouz ha safar... - Pennad skignet d'ar 13.01.2020\n00017 ROUE EN ENNED\nÉ bed en éñned, be zo un dé a-bouez, un dé pouezusoh aveit er re'rall : dé ketañ en newé hañw.\nÉ-pad en dé-señ juste'wall, é ve choejet Roue en Éñned. Rah en éñned ag er bed : er re vraw, er re vil, er re vraz, er re vihan, er re déw, er re voen, um dolp àr-dro d'ur wehenn derw kouoh é-kreiz er vro, dihont ér mañnéieù Arre. Hag àr er bar ihuelañ é kaver kuzul er ré gouoh.


Buhez ar Sent/1912/An Itron-Varia o vont d’an Templ - Wikimammenn\nBuhez ar Sent/1912/An Itron-Varia o vont d’an Templ\n◄ Ignas An Itron-Varia o vont d’an Templ Jenovefa ►\nEilvet devez a viz C’houevrer\nAr Werc’hez o vont d’an Templ gant he Mab Jezuz\nE touez ar Judevien, herve al lezen, ar wreg a lake eur c’hrouadur er bed a chome eur pennad hep mont eus he zi, ha d’an daou-ugentvet devez, e tlee mont d’an Templ ha lakat etre daouarn ar beleg diou durzunel pe eun oan, da ginnig, en prof, d’an Otrou Doue.\nHerve al lezen ive, ar mab henan, en pep tiegez, Doue a vire anezan evitan e-unan. Koulskoude, ar vibien henan ha ne oant ket eus a wad Levi, dal ma vijent bet kinniget gant o zud d’an Otrou Doue ha laket etre daouarn ar veleien, a c’helled o dasprenan, en eur rei pemp skoed d’an Templ.\nMari ne oa ket red d’ezi heuilh al lezen gentan, p’eo gwir e oa ken glan war-lerc’h ginivelez he mab evel ma oa arôk ; ha Jezuz, p’eo gwir e oa Mab Doue, ne oa ket ezom na da ginnig anezan d’e Dad, na da rei netra evit e zasprenan, p’eo gwir e oa eus eur gwad ha ne oa ket bet kontamet gant ar pec’hed.\nMes Mari, daoust ne oa ket grêt eviti hini ebet eus an diou lezen-ze, a zentas oute, ha daoust ma oa binniget dreist an holl gwrage, e chomas en o renk. En em gaout a reas eta e-tal dor an Templ, he fried, he mab ha hi. Eur beleg, gant eur sparf, a dôlas beradou gwad warnezi, evel war eur wreg labeet gant ar pec’hed. O vezan n’he devoa ket êz da ginnig eun oan, prof an dud pinvidik, e kinnigas diou durzunel, prof an dud paour, ha kerkent e oa dinam, zoken dirak Lezen Israël.\nGoude-ze, ar bugel bihan a oe kaset dirak an ôter vras ha kinniget d’an Otrou Doue, laket être daouarn ar beleg, a roë anezan d’e vamm war e giz, evit pemp skoed. Ar beleg an evoa douget mab Mari ne ouie ket pebez tenzor a oa bet gantan être e zivrec’h, mes daou zen koz, Simeon hag Annan, a oa en Jeruzalem, hag a ’n em gavas en Templ pa oa Jozef ha Mari o tanzen mont er-mêz. Pell a oa e oant o c’hedal donedigez ar C’hrist, hag eun dra bennak a lavare d’eze ne ziskennjent ket en tenvalijen ar be, arôk bezan gwelet e ze o c’houlaoui.\nSklerijennet gant ar Spered-Santel, ec’h anavezjont Salver ar bed ’barz ar bugel koant a oa gant Jozef ha Mari. Briata rejont anezan gant teneredigez. Ha Simeon, dre e « Nunc dimittis », a lak bemde an lliz en genou he beleien, a drugarekaas Doue da vezan grêt d’ezan, arôk mervel, an enor da c’hallout ambroug e Vab en em c’hrêt den.\nBreman, Otrou, lôsket ho servijer da vont\nEn peuc’h, herve ho promese ;\nRak ma daoulagad o deus gwelet an Hini ’deu gantan ar zilvidigez,\nHo peus savet ’us d’an holl boblou,\n« Setu aze, emezan, an hini zo laket evit koll ha salvi eleiz en bro Israël. Eur merk eo, ha meur a hini a yelo eneb d’ezan, hag hoc’h ene-c’houi a vezo treuzet gant eur c’hleze a c’hlac’har. »\nYa ! Jezuz eo an hini a renker ober outan, unan a zaou, e gasaat pe e garet ! Kement-se zo bet gwir epad e vue, kement-se zo gwir abaoue m’eo êt diwar an douar-man !\nDre vister ar Werc’hez o ’n em ginnig en Templ gant he mab Jezuz, goulennomp ar c’hras da vezan glan a gorf hag a spered.\nAr mammou kristen, daoust ma n’eo ket eun dra red d’eze, kentan hini ec’h eont da welet, goude m’o deve bet eur c’hrouadur, eo Doue en e iliz. Mall o deve d’e drugarekât eus o delivranz, ha da c’houlenn digantan e vennoz evite hag evit o bugaligou.\nMa zo eur rebech hag a ya dôn en kalon an den, eo ar rebech da vezan bet dianaoudek en kenver unan hag an eus kavet da astenn an dorn d’ezan war hent ar vue.\nMa tleer trugarekât an dud eus o madelezou, arabad kredi e vefe dereat chom hep lavaret eur bennoz da Zoue, beb an amzer, hen hag eo ar gwellan, hag a-bell, eus hon holl vadoberourien. An dizanaoudegez a zizec’h prim eienen ar madoberou.\nKen red eo trugarekât Doue evel m’eo e veuli hag e garet. Ha dreist-oll, eta, ar gerent kristen, pa deurve gant Doue ober an enor d’eze da lakat ar gurunen a dad hag a vamm war o zâl, a dle diskouez anaoudegez vat ha gwestlan d’ezan o bugale, kentan gwech mac’h eont d’an iliz goude o ginivelez, ha lakat o holl aked d’o zevel en e zoujanz hag en e garante.\nAdtapet diwar « https://br.wikisource.org/w/index.php?title=Buhez_ar_Sent/1912/An_Itron-Varia_o_vont_d’an_Templ&oldid=36232 »\nKemmoù diwezhañ degaset d'ar bajenn-mañ d'an 4 Mez 2012, da 12:45.


2 Corintios 7 CCO - Jo̱baˈ fɨ́ɨˉɨ ˈnʉ́ˈˋ, - Bible Gateway\n2 Corintios 7 Chinanteco de Comaltepec (CCO)\n7 Jo̱baˈ fɨ́ɨˉɨ ˈnʉ́ˈˋ, dseaˋ rúˈˋnaaˈ i̱ ˈneáanˋn eáangˊ, e lanab lɨ́ɨˊ júuˆ quiáˈˉ Fidiéeˇ e nɨcacuøˈrˊ jneaa˜aaˈ e nijmitir˜. Jo̱ uíiˈ˜ e lajo̱b lɨ́ɨˊ e júuˆ jo̱, jo̱baˈ ˈnéˉ ˈnaamˉ yee˜naaˈ jee˜ jaléˈˋ e dseáangˈ˜ niˈléˉ fɨˊ ngúuˊ táangˋnaaˈ jo̱guɨ fɨˊ jmɨguíˋ quíˉnaaˈ, co̱ˈ lɨ́ˈˆ lɨˊ ˈnéˉ e nijáangˈ˜ yee˜naaˈ dseángˈˉ conguiaˊ fɨˊ jaguóˋ Fidiéeˇ e laco̱ˈ nijmóˆnaaˈ jmangˈˆ e guiʉ́ˉ uíiˈ˜ e jmɨˈgooˉnaaˈ dseaˋ do.\nMɨ˜ jáˈˉ calɨ́ngˉ dseaˋ Corinto júuˆ quiáˈˉ Dseaˋ Jmáangˉ\n2 Jo̱ fɨ́ɨˉguɨ́ɨ ˈnʉ́ˈˋ e nijmiˈneáangˋnaˈ jneaˈˆ e ngocángˋ óoˊnaˈ. Dsʉco̱ˈ có̱o̱ˈ˜ jí̱i̱ˈ˜ jaangˋ dseaˋ faˈ nɨcajmóˆnaaˈ e sooˋ dsiˋnaaˈ, o̱ˈguɨ mɨˊ caˈlee˜naaˈ quiáˈˉ jí̱i̱ˈ˜ jaangˋ dseaˋ, o̱ˈguɨ mɨˊ jmɨgǿøngˋnaaˈ dseaˋ cajo̱. 3 Jo̱ dsʉˈ o̱faˈ éenˊn ˈnʉ́ˈˋ có̱o̱ˈ˜ e júuˆ la, co̱ˈ lɨ́ˈˆ laco̱ˈguɨ la nɨcafɨ́ɨˉɨ ˈnʉ́ˈˋ ie˜ lamɨ˜ jéengˊguɨ do e dseángˈˉ ˈneáamˋbaaˈ ˈnʉ́ˈˋ nañiˊ song se̱e̱ˉnaaˈ o̱si nijú̱u̱ˉnaaˈ é. 4 Jo̱guɨ dseángˈˉ lají̱i̱ˈ˜ e ɨˊ dsiˋbaa, e jo̱baˈ fɨ́ɨˉɨ ˈnʉ́ˈˋ, jo̱guɨ eáamˊ iáangˋ dsiiˉ có̱o̱ˈ˜ ˈnʉ́ˈˋ. Jo̱guɨ jee˜ jaléˈˋ iihuɨ́ɨˊ e dsingɨ́ɨnˉn fɨˊ la, eáamˊ jmiˈiáangˋ dsiiˉ jo̱guɨ cuǿøˉ bíˋ ˈñiáˈˋa. 5 Jo̱ lají̱i̱ˈ˜ ie˜ lamɨ˜ cagüéˉnaaˈ fɨˊ la fɨˊ lɨ˜ se̱ˈˊ Macedonia, jaˋ mɨˊ calɨseáˋ fɨˊ quíˉnaaˈ faˈ e nɨcajmiˈíngˈˊnaaˈ cateáˋ, dsʉco̱ˈ huɨ́ɨngˊ eáangˊ cangojéeˊ quíˉnaaˈ lacaangˋ lɨ˜ ngɨˋnaaˈ uíiˈ˜ e seengˋ jaléngˈˋ i̱ ˈníˈˋ níiˉ quíˉnaaˈ lacúngˈˊ lajíngˉ lɨ˜ ngɨˋnaaˈ, jo̱guɨ e ˈgóˈˋbaaˈ cajo̱. 6 Jo̱ dsʉˈ Fidiéeˇ i̱ jmitíiˈ˜ dsíiˊ jaléngˈˋ dseaˋ i̱ lɨ́ɨngˊ fɨˈíˆ, jo̱ íbˋ dseaˋ nɨcajmitíiˈr˜ dsiˋnaaˈ uíiˈ˜ e nɨcagüéngˉ i̱ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ siiˋ Tito. 7 Jo̱ dsʉˈ o̱ˈ jí̱i̱ˈ˜ e cagüéngˉ Tito fɨˊ la e iáangˋ dsiˋnaaˈ, co̱ˈ lajo̱b lɨ́ɨˊnaaˈ cajo̱ uíiˈ˜ e eáamˊ iáangˋ dsíiˊ i̱ Tito la dsʉco̱ˈ cajmiˈiáangˋnaˈ dsíirˊ. Jo̱guɨ cajímˈˉbɨguɨr cajo̱ e eáamˊ iing˜ ˈnʉ́ˈˋ e nimáang˜tu̱ˈ jnea˜, jo̱guɨ cajímˈˉbɨr jaléˈˋ fɨˈíˆ dsíiˊ e jmooˋnaˈ uíiˈ˜ jnea˜ jo̱guɨ cajo̱ eáamˊ guiing˜ óoˊnaˈ jnea˜. Jo̱ uíiˈ˜ e lajo̱b jmooˋnaˈ, jo̱baˈ có̱o̱ˈ˜ e jo̱ eáangˊguɨ calɨˈiáangˋ dsiiˉ.\n8 Jo̱ nañiˊ faˈ e jiˋ e casɨ́ɨnˉn quíiˉnaˈ do lamɨ˜ jéengˊguɨ cajméeˋ e calɨ́ngˉnaˈ fɨˈíˆ, jo̱ dsʉˈ jaˋ jóˈˋ dsiiˉ lana uíiˈ˜ e cajméˉe lajo̱. Jo̱ cajobˈˆ dsiiˉ dsʉˈ uíiˈ˜ e huǿømˉjiʉ cajmeeˇnaˈ fɨˈíˆ có̱o̱ˈ˜ jaléˈˋ e júuˆ e féˈˋ e fɨˊ ni˜ jiˋ do. 9 Jo̱ dsʉˈ lanaguɨ jmiˈiáamˋ dsiiˉ, dsʉˈ o̱ˈ uíiˈ˜ e calɨ́ngˉnaˈ fɨˈíˆ, co̱ˈ jmiˈiáangˋ dsiiˉ e laˈeáangˊ có̱o̱ˈ˜ e calɨ́ngˉnaˈ e fɨˈíˆ dsíiˊ dobaˈ e caquɨ́ˈˉ jíingˈ˜ yaang˜naˈ fɨˊ quiniˇ Fidiéeˇ. Dsʉco̱ˈ lɨ́ˈˆ laco̱ˈ la tɨˊ dsíiˊ Fidiéeˇ cajmeeˇnaˈ e fɨˈíˆ dsíiˊ e cangongɨ́ɨngˉnaˈ do, jo̱baˈ jneaˈˆ jaˋ eeˋ caˈlee˜naaˈ quíiˉnaˈ jí̱i̱ˈ˜ co̱o̱ˋ có̱o̱ˈ˜ e júuˆ e casíiˈ˜naaˈ ˈnʉ́ˈˋ do. 10 Dsʉco̱ˈ e lɨjiuung˜ dsíiˊ e íngˈˋ dseaˋ laco̱ˈ la tɨˊ dsíiˊ Fidiéeˇ jaˋ seˈrˊ dseeˉ mɨ˜ dsingɨ́ɨiñˉ lajo̱, dsʉˈ e jo̱ íingˆ ta˜ e laco̱ˈ niquɨ́ˈˉ jíngˈˋ yaaiñ˜ fɨˊ quiniˇ dseaˋ do, jo̱ lajo̱baˈ nileáiñˋ jee˜ jaléˈˋ dseeˉ quiáˈrˉ, jo̱ jaˋ jóˈˋ dsíirˊ jaléˈˋ e cangongɨ́ɨiñˉ do. Jo̱ dsʉˈ jaléngˈˋ dseaˋ i̱ jaˋ cuíingˋ Fidiéeˇ, mɨ˜ seˈrˊ dseeˉ dsʉˈ uíiˈ˜ e íñˈˋ jaléˈˋ fɨˈíˆ dsíiˊ, jo̱baˈ e jo̱ jmooˋ e ˈnaaiñˋ conguiaˊ có̱o̱ˈ˜ Fidiéeˇ. 11 ¡Jo̱ quie̱ˋnaˈ cuente e eáamˊ guiʉ́ˆ nɨcaˈuíingˉ quíiˉnaˈ có̱o̱ˈ˜ jaléˈˋ e fɨˈíˆ dsíiˊ e nɨcangongɨ́ɨngˉnaˈ do! Co̱ˈ nɨcaˈíingˈ˜naˈ e jo̱ lɨ́ˈˆ laco̱ˈ la tɨˊ dsíiˊ Fidiéeˇ. Dsʉco̱ˈ e jo̱ cajméeˋ e lajangˈˆ júuˆ caˈíiˋ óoˊnaˈ laco̱ˈ catɨ́ɨngˉ jo̱guɨ e cajmɨˈǿngˈˋ yaang˜naˈ, jo̱guɨ e cajmɨˈǿngˈˋnaˈ jnea˜, jo̱guɨ cajméeˋ e calɨguíingˉnaˈ uii˜ quíiˉnaˈ, jo̱guɨ cajméeˋbɨ cajo̱ e caˈíˉ føˈˊ quíiˉnaˈ. Jo̱ mɨ˜ cangɨ́ˋ jo̱, calɨˈiing˜ ˈnʉ́ˈˋ e nimáang˜tu̱ˈ jnea˜, jo̱guɨ caˈíˋ óoˊnaˈ e nicuǿˈˆnaˈ iihuɨ́ɨˊ i̱ dseaˋ i̱ caˈéeˋ dseeˉ do. Jo̱ có̱o̱ˈ˜ jaléˈˋ e nɨcajmeeˇnaˈ do nɨcajmiliing˜ yaang˜naˈ e jaˋ eeˋ caquɨ́ngˈˊnaˈ jí̱i̱ˈ˜ co̱o̱ˋ jee˜ jaléˈˋ e cangojéeˊ do. 12 Jo̱ co̱ˈ lajo̱b lɨ́ɨˊ, jo̱baˈ mɨ˜ cajmeˈˊe e jiˋ e casɨ́ɨnˉn quíiˉnaˈ do, jaˋ caˈɨ́ˋ dsiiˉ uii˜ quiáˈˉ i̱ dseaˋ i̱ caˈléeˊ do o̱ˈguɨ uii˜ quiáˈˉ i̱ dseaˋ i̱ cangongɨ́ɨngˉ gaˋ do, jo̱ dsʉˈ cajmeˈˊe e jiˋ do e lɨ́ˈˆ laco̱ˈ nilɨli˜ fɨˊ quiniˇ Fidiéeˇ jial tíiˊ guiing˜ óoˊnaˈ uíiˈ˜ quíˉnaaˈ. 13 Jo̱ uíiˈ˜ e lajo̱b jmooˋnaˈ, jo̱baˈ nɨcalɨtíiˈ˜ dsiˋnaaˈ.\nJo̱guɨ o̱ˈ có̱o̱ˈ˜ jí̱i̱ˈ˜ e jo̱ e nɨcalɨtíiˈ˜ dsiˋnaaˈ, co̱ˈ eáangˊguɨb nɨcalɨˈiáangˋ dsiˋnaaˈ dsʉˈ e nɨcagüéngˉ Tito fɨˊ la e iáangˋ dsíirˊ dsʉˈ uíiˈ˜ e nɨcacuǿøˈ˜naˈr bíˋ jo̱guɨ e nɨcaˈeeˉnaˈ guiʉ́ˉ có̱o̱ˈr˜. 14 Jo̱ nɨcafɨ́ɨbˉ jnea˜ Tito lamɨ˜ jéengˊguɨ e eáamˊ iáangˋ dsiiˉ có̱o̱ˈ˜ ˈnʉ́ˈˋ; jo̱baˈ jaˋ lɨ́ˈˆ cøøngˋ ta˜ cafɨ́ɨˉɨre lajo̱. Dsʉco̱ˈ dseángˈˉ júuˆ jábˈˉ jaléˈˋ e nɨcasíiˈ˜naaˈ ˈnʉ́ˈˋ lɨ́ˈˆ laco̱ˈguɨ jí̱i̱ˈ˜ júuˆ e nɨcasíiˈ˜naaˈ Tito cajo̱ cuaiñ˜ quiáˈˉ e eáamˊ iáangˋ dsiˋnaaˈ uii˜ quíiˆnaˈ. 15 Jo̱ lana eáangˊguɨb iáangˋ dsíiˊ Tito uii˜ quíiˆnaˈ dsʉˈ uíiˈ˜ e cajmeeˇnaˈ nʉ́ʉˈ˜naˈ júuˆ quiáˈrˉ, jo̱guɨ e guiʉ́ˉ óoˊbaˈ caˈíingˈ˜naˈre mɨ˜ caguiérˉ fɨˊ na. 16 Jo̱ jnea˜ eáamˊ iáangˋ dsiiˉ dsʉˈ uíiˈ˜ e dseángˈˉ tab˜ dsiiˉ có̱o̱ˈ˜ ˈnʉ́ˈˋ.


Pajenn:Inisan - Toull al lakez.djvu/45 - Wikimammenn\nPajenn:Inisan - Toull al lakez.djvu/45\n— Ya, gwelloc’h eo d’it, rak n’out ket yac’h, eme an ostizez.\nDirak ti ar Brun ec’h en em gavas tal-oc’h-tal gant Jozon, eur c’hanfard all eus a Bloueskat. Kerkent ha m’her gwelas, e lammas warnezan en eur lavaret :\n— Atao emaout dre aman ’ta, Per al laer, Per ar fripon ?\nHa Jozon da blanta gantan taoliou dourn ker pounner ha re an Toli.\n— Me da zesko, emezan en eur skei, da zont da laerez hon arc’hant-ni gant peziou merket fas en daou du.\nPer a reas eur c’haloupadenn evit tec’het ; Jozon ne deas ket war e lerc’h : a-walc’h, a gave d’ezan, en devoa bet.\nTeo e benn, du e dal, liou an nec’hamant warnezan, Per a ya war-zu ar gear. Dont a ra da zonj d’ezan eus ar pez a oa c’hoarvezet gantan abaoue ar mintin, hag e kav d’ezan n’eman ket an Aotrou Doue a-du gantan.\n— Nann, emezan, en eur skrabat e benn, n’em eus ket great mad o kemeret an arc’hant-man, breman her gwelan sklear… Kaout bac’hadou digant an Toli ha Jozon !… Beza ampoezonet en ostaleri Soaz, eur vaouez ker mad d’ar paour !… Me ’gav d’in eman an Aotrou Doue war va lerc’h… Hag evelato, pa zonjan piz ha mad, da biou e ve an arc’hant-man nemet d’in-me ? Hag ouspenn, piou en deus va gwelet ouz hen dastum ?… Mont a ran atao d’ar gear, ha goude-ze me a welo : disul marteze ne daio ket an traou ganen evelhen.\nNag a boan a vez o tiskregi diouz madou dastumet gant dislealded ! Na gant pegement a eazamant e teu an den paour d’en em zalla war e gont e-unan !\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/45&oldid=128213 »


Hon raktresoù — Mignoned ar brezhoneg\nUl lec’hienn evit ar brezhoneg hag an ekonomiezh\nKavout embregerezhioù hag a skoazell pe a ra gant ar brezhoneg a c’hell an dud kar-o-yezh ober gant al lec’hienn internet Stal.bzh, ha gant an arload. War ar memes-tro e vez roet talvoudegezh d’an embregerezhioù dre o liamm gant ar yezh.\nTitouret e vez implijerien Stal.bzh war an doare ma vez graet gant ar brezhoneg en embregerezhioù. Gant an embregerezhioù o-unan e vez respontet da c’houlennoù evit reiñ da c’houzout peseurt mod e skoazellont pe e implijont ar brezhoneg.\nEkoreizhiad ar brezhoneg bodet e-pad 3 devezh eo ar festival GBB.\nHeñchet eo GBB, Gouel Broadel ar Brezhoneg abaoe 2015 gant Mignoned ar Brezhoneg. Pal an darvoud-rannvroel-mañ eo tolpad ar vrezhonegerien ha brezhonegerezed, ar re a zesk ha tout an dud e karantez gant ar yezh, evit obererezhioù e brezhoneg. Gant ur gwir youl evit ma vo ar yezh o vevañ, pal ar gouel eo ivez lakaat an dud da zizoleiñ liesseurted ar c’hrouadennoù e brezhoneg. E-pad un dibenn-sizhun, e GBB, ar yezh ofisiel eo ar brezhoneg!\nAr c’houlzad kehentiñ evit ar skolioù e brezhoneg\nHeñchet e vez gant Mignoned ar Brezhoneg abaoe 2021, ur raktres gant meur ha berzhiad. Pal ar c’houlzad kehentiñ “ecole.bzh” eo tolpad ar strivoù graet gant aktourien·ezed an deskadurezh e brezhoneg er skol. Labouret e vez a-stroll gant Rannvro Breizh, Ofis Publik ar Brezhoneg, rouedadoù kelenn Div Yezh, Divaskell ha Diwan, gant rouedad an Deskadurezh Katolik, Ker Roazhon, kevredigezhioù Kelennomp ha Kevre Breizh. Savet e vez ganeomp ostilhoù kehentiñ skignet e Breizh a-bezh. Skritelloù, bruderezh, lec’hienn internet, evit kelaouiñ ar gwellañ kerent ar skolidi·iadezed war pinvidigezh an hentad divyezhek pe dre soubidigezh er skol.\nUr voutik kevredigezhel\nTolpañ ar produioù o reiñ lusk d’ar yezh\nKinniget e vez gant Mignoned ar Brezhoneg ur voutik enlinenn gevredigezhel evit skignañ ha gwerzhañ produioù a bep seurt ijinet e brezhoneg. Pladennoù, seier, dilhadoù, c’hoarioù… Kavet e vo ganeoc’h boued evit brezhonekaat ho puhez pemdeziek!\nAr yezh e-kreiz darvoudoù Breizh\nKinnig a ra ar gevredigezh tañva ar brezhoneg war ar prim. Evit dizoloiñ ar yezh en ur c’hard eur e-kreiz ho tarvoud! Emgav ebet, netra da notenniñ, pell eus ar sal-glas, posubl eo ivez deskiñ ar brezhoneg war ar prim ha d’un doare skañv-tre!\npellgargañ an teul kinnig\nKinnig a reomp ivez abadennoù natur e brezhoneg! Gant un tem dibabet en a-raok, buheziñ a reomp atalieroù evit ar re vras hag ar re vihan, gant c’hoarioù hag obererezhioù pedagogel. Un doare da ziorreiñ ar c’heriaoueg skiantel met ivez kaout eskemmoù ha kaozeadennoù e brezhoneg.\nAr yezh evit ar re a-vicher\nRestr berr : Skritell, follenn-nij, roll-pred, panell titouroù…\nRestr hir : Lec’hienn internet, katalog…\nKoumanantit a-hed ar bloaz evit kaout troidigezhoù berr war ar prim, hervez hoc’h ezhommoù. Ur benveg a-feson evit ho kehentiñ divyezhek war ar rouedadoù sokial…\nReiñ alioù deoc’h, ijinañ, sevel… gant ur sell arbennik war plas ar yezhoù. Gallout a reomp ho skoazell d’ober ho panellerezh, ur skritell, ur plegfollen, ur pakad divyezhek.\nIstitlañ e brezhoneg-galleg, roll anvioù divyezhek, tutorial staliañ… E-touez izili ar gevredigezh e vez tud a-vicher war ar video hag a c’hell ober roll-anvioù divyezhek, istitloù, filmoùigoù bevaat evit tutorial brezhoneg-galleg da skouer.\nSkoazell a reomp ac’hanoc’h evit dibab ul lugan e brezhoneg, anvioù produioù, un anv merk.\nBadjoù gant liv hoc’h embregerezh\nUr mekanik badj zo ganeomp ! Kinnig a reomp deoc’h badjoù rond 56mm graet e Gwened. Gallout a reomp implij ur skeudenn kaset ganeoc’h pe krouiñ ar skeudenn war hoc’h evezhiadennoù (hag e brezhoneg neuze) !\nPegsunioù lec’hiañ diabarzh\nUrzhiit ur plankenn pegsunioù divyezhek evit hoc’h embregerezh\nSikour ac’hanoc’h da aozañ darvoudoù e brezhoneg\ngwelout war leboncoin\nTeltennoù da feurmiñ\nKinnig a reomp deoc’h :\n1 deltenn 3×3 m orañjez\n2 deltenn 10×5 m gwenn\nKinnig a reomp deoc’h 7 Talkies-walkies.\nKinnig a reomp deoc’h gobeledoù 25 pe 50 cl.


Kaozeal:Brieg (sant) - Wikipedia\nUn den dianav (peuzdianav, kentoc'h) en deus kemmet un draig e stumm ar pennad, evit heuliañ ur c'hiz zo bet savet gant tud zo (marteze gantañ) er pennadoù: []. Ha neuze, e-lec'h Brieg, Briog e kembraeg e vije ret skrivañ Brieg (kembraeg Briog). Ur brezhoneger a oar e vez lakaet an elfenn a bouez e penn ar frazenn. Ha mont a-enep ar yezh e oa ober ar c'hemm-se. Trawalc'h a fazioù zo e lec'h all, gwelloc'h e vije reizhañ ar gwir fazioù eget direizhañ ar brezhoneg mat. Bianchi-Bihan 14 Kzu 2006 da 20:42 (UTC)\nn'eo ket Brieg, Briog e kembraeg na Brieg (kembraeg: Briog) (gant daou bik...) frazennoù boutin (e gwirionez n'int ket frazennoù). "Ur brezhoneger a oar" e vez lakaet stumm ar frazenn verbek (rannig verb + verb displeget) e eil plas ur frazenn estreget ar stummoù diazezet war ar wrizienn "ema-"). e pelc'h emañ ar verbb er "frazennoù-mañ"?\nPout eo ma spered: ne gomprenan mann ebet, kaer 'm eus klask. Un dra a gomprenan avat: n'eo ket gwellaat ar pennad zo bet graet gant ar c'hemm : enepholleziadurel neuze. Bianchi-Bihan 14 Kzu 2006 da 21:59 (UTC)\nbez' e c'hellfer kompren ivez (frazenn eliptek): "(brezhoneg: Brieg") ~ "kembraeg: Briog" o pouezañ war un elfenn bouezusañ disheñvel. Met ne vern, bn'in ket da dabutal diwar-benn traoù munut. Kudenn ebet. N'eus forzh penaos, pa gaver kemmoù traoù evel-hen e c'heller o lakaet evel ma oant en-dro war-eeun hepmuiken. Lakaet e vo evel ma oa (hep skubañ al liammoù bet savet war un dro) evit sioulaat an traoù. Evel-se, mar kav dit eo ur fazi reizhadur e c'heller lâret eo bet reizhet ha mat pell 'zo.\nAdtapet diwar « https://br.wikipedia.org/w/index.php?title=Kaozeal:Brieg_(sant)&oldid=97814 »\nKemmoù diwezhañ degaset d'ar bajenn-mañ d'an 15 Kzu 2006, da 16:06.


Iliz-rouanez Itron-Varia Wir-Sikour, Gwengamp - Paroisse de Guingamp\nKlask war al lec’hienn\nDegemer al lec’hienn > Patrimoine\t>Iliz-rouanez Itron-Varia Wir-Sikour, Gwengamp\nMerc’her 6 a viz Du 2013\nbrud : 5%\nAn talbenn-kreisteiz a (…)\nWar-du ar C’hreizteiz e (…)\nAr pouezusañ savadur relijiel e kêr Wengamp eo iliz Itron-Varia-Wir-Sikour : er gêr kloz emañ an iliz parrez abaoe an unnekvet kantved.\nAet da get hiziv-an-deiz, ilizoù e-maez-kêr e oa Sant-Salver, An Dreinded ha Lomikael.\ner c’hwezekvet kantved (1535) : al lodenn vervent (pe war-du an avel-draon) disac’het a vo adsavet hervez doare an Azginivelezh, gant Yann ar Moal eus Gwengamp.\nNe vo ket kemmet bras ar savadur gant an adoazadurioù war-lerc’h ; graet ez eus bet un adaozadur diabarzh pouezus e-kreiz an naontekvet kantved : ar volzioù, an aoterioù, ar gwerennoù-livet (pe : gwerelloù)…\nTreset eo ur milhendall war ar pavezadur ; delwenn Itron-Varia-Wir-Sikour (“ar Werc’hez du”), a-us d’an aoter vihan, a zo pedet abaoe kantvedoù ha kantvedoù.\nSevel a ra delwennoù an Ebestel d’an naontekvet kantved (Ogée)\n• Pardon bras Itron-Varia-Wir-Sikour Gwengamp ’zo bep bloaz e penn-kentañ miz Gouere : un oferenn d’ar sadorn d’an noz dreistholl, hag un dibunadeg gouleier, gant un tantad e pep hini eus tri c’horn tachenn ar C’hoc’hu (pe Gwiler ar c’hreiz-kêr, hiziv an deiz). Pardon Sant-Loup zo, d’an trede sul miz Gouere.\n• Dor Santez-Janed (uheloc’h eget hini ar Werc’hez) : beget eo an talbenn diglink gant talbennoù dre niver, ha gargoulioù a bep tu d’ar portal.\n• an absidenn, a sav d’ar pemzekvet kantved.\n• Savadur ar pevarzekvet kantved gant Dor an Dug, ha dindan ur werell skedus. Beget eo gant ar virell hag ha fevar kloc’hdiig.\n• al lodenn adsavet er c’hwezekvet kantved : kinkladur an Azginivelezh, prenestroù ar sal-uhel, “tour bras an orolaj” (diveget, gant e vrimbalaz brudet) gant gargoulioù stumm kanolioù a-bep tu dezhañ, hag un eurier-heol.\n• An talbenn-kornog a denn ar selloù diwar-bouez ar portal gant tour ar c’hwezekvet kantved, ha hini an trizekvet kantved a-bep tu dezhañ.\nKinklet kaer eo gant skeudennadurioù relijiel (delwennoù an Ebestel) hag eus ar bed (glasvez, orgedoù, hanterskeudennoù gant dilhad ar c’hwezekvet kantved, henskeudennoù).\nMont a reomp en diabarzh dre ar portal-kornog, ha goude, treiñ war an dorn kleiz (tu an Hanternoz) :\n• amañ emañ sichenn tour an trizekvet kantved, hag ar prenestr gant lañsetez.\n• Lennomp eñvorskritell savidigezh an iliz da iliz-rouanez e 1899, ardamezioù ha ger-stur ar Vreuriezh Wenn (“fun trineud a-vec’h vo torret”).\n• Adnev tu an Hanternoz e kavomp enni un armel gant relegoueroù, eus an triwec’hvet kantved.\n• Ur werenn-livet a-zivout kurunadur ar Werc’hez Vari (1857).\n• Gwerenn-livet gouestl ar brezel 1870.\n• A-us da borched Santez-Janed : ur werenn-livet eus an naontekvet kantved a zispleg dimp buhez Frañseza Amboaz, Kontez Gwengamp he Dugez Vreizh d’ar pemzekvet kantved.\n• Ar groazenn a zo damguzhet gant pemp nev (sellomp ha gwelomp bolzioù-gwareg stumm roman an tenn-kroaz).\n• Aoter an Anaon e maen Kersanton dindan delwenn arnevez Santez Anna.\n• E traoñ an absidenn e welomp bodad dispar Degemenn d’ar Werc’hez,\ntammoù diwar stern-aoter kozh ar Basion,\n• Logvez Rolan Koadgoureden, senesal an Dug Charlez Bleiz (pevarzekvet kantved).\n• Eñvordaolenn brezel 1914-1918.\n• Aoter ar Sakramant en ul logvez kozh, e-lec’h ma oa an aoter bet distrujet e miz eost 1944, gant mein ar virell o tisac’hañ diwar un tenn-kanol amerikan.\n• Dor an Dug, o tigeriñ diouzh tu ar C’hreisteiz war Gwiler ar C’hastell, lec’h ma teue Dug Breizh a-wechoù da chom.\n• Logvez an Aotrou Morel, eskob Landreger (dibenn ar pevarzekvet kantved).\n• Delwenn gozh Sant Jakez pe Jalm.\n• War bevar c’horn ur piler ez eo bet kizellet delwennoù ar Pevar Vertuz (Kerreizhded, Evezhierezh, Reizhder, Nerzh). Gwelit en traoñ er portfolio.\n• Ograoù Loret (1865), sterniet en ur gloestr bet kizellet er seitekvet kantved (1646) evit ul lod, gwellaet en naontekvet kantved hag adrenket (3 c’hlaouier) e 1975-76 gant Renaud.\nAmañ e sav an holl werelloù d’an ugentvet kantved, graet e stal-labour Sainte-Marie Kintin (er C’hornog, hini kaer ar Sul-Gwenn pe Pantekost).\n• Ar maen-badez a zo bet graet en naontekvet kantved.\n• An nev-iliz eo pouezus sellout enni ouzh an diforc’h etre tu an Hanternoz, awenet gant ar pleusk gotek, ha hini ar c’hreisteiz e stumm an Azginivelezh.\n• Sevel a ra ar gador-brezek d’an naontekvet kantved.\n• Emañ delwenn lidkerzh Itron-Varia-Wir-Sikour e-tal an aograoù.\n1 Skrid berr\n8 Lec’hiennoù web\n159 @nb@ aozer\n36377 adalek ar penn-kentañ\n1 Gweladenner kevreet d’ar mare-mañ\nTres al lec’hienn | SPIP 3.1.7  | Sarka-SPIP 3.4.8  | Kenstrollad Sarka-SPIP | GPLv3 | Framm | D’an nec’h ↑


Prefaç - Wikimammenn\nYouen-Yan-Lois Derrien, 1779-1792 (?) (p. Prefaç)\nQuenta quevren - Ar c’henta Chabistr ►\nP R E F A Ç\nEleac’h ma zeo discleriet petra so comprenet el Lêvr-mâ.\nAR re pere o deveus tretet eus an devotion o deveus bet casi oll an intention da instrui principalamant nep so pell ha diangaich diouz ar c’homerç hac ar sourci eus ar bed, pe da viana o deveus desquet un hevelep devotion pehini a zoug en em diangagi ha da bellaat diouto antieramant. Hoguen va intention-me eo instrui ar re pere a vêv er c’heriou, en tiegueziou hac e creis ar bed, ha pere diouz o c’hondition a so obliget da gundui ur vuez commun evit an exterieur ; pere lies a veich, var zigarez e pretandont penaus e ve impossibl dezo cundui ur vuez devot, ne fell quet dezo so-quen sonjal e antrepreni, o veza avis ganto penaus, evel na gred aneval ebet tànva greun ul lousaouen hanvet Palma Christi, den ebet ive ne dle pretandi ar palm eus an devotion gristen, emezo, en-dra ema o veva etouez ar pres eus an afferou temporel. Hac e tisquezàn dezo penaus, ec’his ma vêv ha ma sao ar perles fin e creis ar mor hep quemeret berad dour mor, hac ec’his ma zeus e certen Enesi feunteuniou a zour douç e creis ar mor, ha ma nich ar Piraustet dre’r flammou hep devi o diouasquel ; dememes e c’hell un ene courachus ha ferm beva er bed hep receo an humor fall eus ar bed, e c’hell caout sourcennou eus a un devotion douç e creis an dour c’huero eus ar bed-mâ, ha nigeal etre ar flammou eus an desirou terrien hac eus ar sourciou temporel, hep devi diouasquel an desirou sacr eus ar vuez devot. Guir eo penaus ez e diæs an dra-se, ha rac-se em be c’hoant e teuhe cals da lacat o foan hac o sourci en dra-se gant mui a ferveur eguet n’o deveus great bete vremâ : evit quemense eo e c’hæssaàn continui dre al Lêvr-mâ da rei ur sicour bennâc d’ar re pere a antrepreno gant ur galon gourachus cundui ur vuez devot.\nAdressi a ràn va c’homsou da Philotee ; rac ec’his ma fell din e serviche d’ar profit commun eus a gals a eneou an instructionou-mâ pere am boa scrifet da guenta evit unan hepquen, abalamour da-se en em servichàn eus a un hano pehini a ve ive commun ha convenabl da guement a fell dezo beza devot ; rac an hano a Philotee a sinifi un ene pehini a gar Doue, un ene devot da Zoue. O consideri eta en oll instructionou-mâ un ene pehini, dre an desir da veza devot, a zoug e c’halon da garantez Doue, em eus great an Introduction-mâ eus a bemp Quevren pe a bemp loden. Er Guevren guenta e c’hæssaàn gant certen remontrançou hac exerciçou cheinch an desir simpl eus a Philotee en ur resolution antier pehini a ra er fin goude e C’honfession general, dre ur brotestation ferm, heuliet gant ar Gommunion sacr, pe en hini oc’h en em rei d’e Salver hac oc’h e receo, e deveus an eur da antren en e garantez santel. Quemense great, evit e c’hundui eassoc’h, e tisquezàn dezi en eil Quevren diou voïen excellant d’en em unissa mui-ouz-vui gant e Vajeste divin, hac an diou voyen-se eo ar Sacramanchou pe dre re e teu an Doue mad-se davedomp, hac an Oræson santel pe dre hini hon ten daventâ. En drede Quevren e tisquezàn dezi penaus e tle en em exerci e cals a vertuziou ar re bropra evit e avançamant ; ha n’en em arretàn nemet var certen avisou particulier, pere ne vise quet eas dezi da guemeret a leac’h-all nac anezi e-unan. Er bedervet Quevren e rân dezi anaout certen finessaou ha tromplereziou eus e adversourien, hac e tisquezàn dezi pe e fæçon e tle en em breservi diouto, ha tremen dreisto evit pourchu e dessein caër. Finalamant er bempet Quevren e ràn dezi en em denna un nebeut a gostez da heana ha da rapari e nerz, evit ma c’hallo goude eürussoc’h a-se tenna bro hac avanç en hent eus ar vuez devot. Chetu a-se petra so comprenet ebarz el Lêvr-mâ. Guir eo e scrifàn hac e comsan eus ar vuez devot, hep beza devot va-unan ; hoguen certenamant ne d’e quet n’am eus c’hoant da veza, hac ar c’hoant pe an affection-se eo a ro couraich din d’hoc’h instrui var an devotion, evit d’ar fin, o tisqui deoc’h beza devot, ma tisquin ive beza va-unan : rac evel a lavare un den abil, ar fæçon vad da zisqui eo studia, ar vella c’hoaz eo beza sourcius da glevet ; mæs ar vella tout eo disqui d’ar re-all ; pa ze guir penaus, o tisqui d’ar re-all e tescomp guell a-se hon-unan. Alies e c’herru, eme Sant Augustin o scrifa d’e Zevodes Florentina, penaus an ofiç da zistribui a servich da verit evit receo, hac an ofiç da zisqui d’ar re-all a servich da fount evit disgui hon-unan.\nAr plac’h caër ha chast Rebecca o toura quezec Isaac, a oue destinet da veza pried dezàn o receo eus e berz cleier discouarn ha brasseledou aour ; evelse e c’hesperàn digant ar vadelez infinit eus va Doue, penaus o cundui e zènvet quer d’an dour a silvidiguez eus an devotion, e rento va ene pried ive dezàn, o lacat em discouarn ar c’homsou aour eus e garantez santel, hac em divrech ar brasseled spirituel, me lavar an nerz d’o exerci ha d’o fratica ervat : eno eo e consist ar principal eus ar guir devotion. Me a supli ar Vajeste a Zoue, ma plijo gantâ rei ar guir devotion-se din ha d’an oll vugale eus e Ilis, pe da hini e fell din da jamæs soumeti quement a scrifàn, quement a ràn, quement a lavaràn, quement a zesiràn ha quement a sonjàn.\nO R Æ S O N\nEvit dedia al Levr-mâ da c’hloar Doue ha da silvidiguez an Eneou.\nO Va Jesus douç ha mad, va Autrou, va Salver ha va Doue, chetu me amâ prosternet dirac ho Majeste, o c’hoffr hac o tedia al Lêvr-mâ d’ho cloar : roit an nerz hac ar vertuz eus ho penediction d’ar c’homsou pere a so ennâ, evit ma c’hallo an Eneou, p’evit re em eus-èn great, receo anezàn an inspirationou sacr pere à zesiràn dezo, ha particulieramant an inspiration da implori varnon ho trugarez infinit, evit d’ar fin, o tisquez d’ar re-all an hent eus an devotion er bed-mâ, na vezin quet reprouvet ha collet eternelamant er bed-hont, mæs quent-se ma canin ganto da jamæs evit Cantic a driomphl ar guer-mâ pehini a brononçàn eus a greis va c’halon e testeni à fidelite emesq an dangerou eus ar vuez mortel-mâ :\nBEVET JESUS, BEVET JESUS.\nYa, va Autrou, va Jesus,\nBevit ha renit c’hui hepquen\nEn hor chalonou da viquen. Amen.\nAdtapet diwar « https://br.wikisource.org/w/index.php?title=Prefaç&oldid=118667 »\nKemmoù diwezhañ degaset d'ar bajenn-mañ d'an 8 Eos 2018, da 13:06.


Ar mab - DikHaDak\nTennet eus paperioù ur mezeg:\nHanternoz eo hag azezet on bepred ouzh ma zaol-skrivañ. Ne gavan ket ar peoc'h gant ar soñj eus ar vaouez paour... Soñjal a ran er gambr deñval, sko war ur porzh a-dreñv ha kinklet gant skeudennoù diamzeret; er gwele gant ar blueg leun-wad ha warni ur penn disliv, damgloz e zaoulagad. Ur beurevezh glav ken trist e oa ouzhpenn. Hag en ur c'horn all eus ar gambr, azezet war ur gador, e zivhar kroaziet gantañ, ur penn aheurtet outañ, eñ, ar gwall-zen, ar mab en doa skoet ouzh penn e vamm gant ur vouc'hal... Ya, bez' ez eus tud 'giz-se, ha n'int ket holl tud diskiant! Sellet a ris pizh ouzh an dremm aheurtet-se gant ar spi da lenn un dra bennak enni. Un dremm drouk ha morlivet, na divalav na dispered, gant muzelloù diwad ha daoulagad beunek. Elgez an den a oa sanket don e kolier joget e roched hag e vizied mistr a wee-diwee penn ur seizenn skañv skoulmet en-dro d'e c'houzoug. - Evel-se e oa o c'hortoz an archerien karget d'e gas kuit, tra ma oa un archer all oc'h ober ged er-maez, dirak an nor. Lienet em boa ividig gloazet ar vamm reuzeudik; semplet e oa ar baourez-kaezh. Pa zeuas un amezegez d'en em ginnig d'he beilhañ, ez is kuit. War an diri e kejis gant an archerien deut da gerc'hat ar mammlazher. Annezidi an ti, ur savadur e diavaez kêr, a oa o vreskenn; darn a oa bodet a-strolladoù dirak dor ar ranndi ha ne oa kaoz gante nemet eus an darvoud mantrus. Unan bennak ivez a c'houlennas ouzhin penaos e oa kont du-se el laez, ha daoust ha spi a oa e chomje ar vaouez e buhez. Ne voen ket evit reiñ ur respont sklaer.\nGant un anaoudegezh din, ur vaouez un tammig war an oad, gwreg ur c'hargiad bihan am boa bet tro da louzaouiñ, e voen dalc'het ur pennad mat a amzer. Harpet e oa ouzh aspled ar skalier, mantret-holl diouzh he gwelet.\n»Aotrou Doktor!« emezi gant un hej d'he fenn »Kalz spontusoc'h eo c'hoazh eget na soñj deoc'h!«\n»Spontusoc'h c'hoazh?« a c'houlennis.\n»Ya, Aotrou Doktor! - Mar goufec'h pebezh karantez a vage-hi outañ!«\n»Karantez he doa outañ?«\n»Ya, kaezhiget, tommdourennet e veze ganti.«\n»Ar c'hanfard-se!? Ha perak?«\n»Ya, perak!... Gwelit, Aotrou Doktor, a-vihanik eo bet hennezh ur paotr fall. Hag atav e veze laosket d'ober e roll... Ar gwashañ troioù-kamm a veze pardonet dezhañ gant e vamm... Ni, amañ en ti, hor boa ranket lakaat anezhi war evezh meur a wech. Ar c'holl-boued-se a oa krog dija da vezviñ pa oa paotrig; hag erru un tammig koshoc'h, nag a reuz gantañ!«\n»En un ti-kenwerzh eo bet e-pad ur mare berr, met ranket en deus mont kuit!«\n»Ya, fallentezioù a bep seurt a rae, betek laerezh e vestr... Restaolet eo bet an arc'hant gant ar vamm, paourkaezh plac'h, treut a-walc'h dija ar peuriñ ganti!«\n»Petra eo homañ dres?«\n»Gwriat ha brodañ a rae; ne veze ket bras he gounidoù. Hag he faotr, e-lec'h bezañ ur rikour dezhi, a yae da foeltriñ he zammoù gwenneien en ostalerioù ha Doue oar pelec'h 'vat. Hag estreget se a rae c'hoazh: ar binviji-taol, daou pe tri foltred, an horolaj-moger, koulz lâret kement tra na oa ket tachet en e blas, oa bet kaset gantañ e gouestl... !«\n»Ha se a veze gouzañvet ganti?«\n»Gouzañvet?! - War greñvaat c'hoazh ez ae he c'harantez outañ! Ni amañ ne oamp ket 'vit kompren... Hag arc'hant a c'houlenne-eñ... Hi a roe dezhañ pezh a c'halle... Gourdrouzoù a gleve digantañ, arc'hant a felle dezhañ kaout!«\n»Penaos oc'h deut da c'houzout kement-se holl?«\n»Sed ar pezh a vez kontet amañ en ti. E huchadennoù a veze klevet alies er skalier; ha pa zistroe mezv d'ar gêr en noz, pe a-wechoù war greiz an deiz, e stage dija e toull an nor da c'hrignouzat ha da chaokat kroz. Dindan dle e oa ar paourkaezh plac'h, dalc'het e pep lec'h: a-wechoù ne veze tamm bara ebet du-se el laez. Ni, hec'h amezeien, a roe gwech ha tro un tamm sikour dezhi, ha koulskoude n'eus ket a binvidien en hon touez. Met gwashoc'h a se e teue da vezañ. Dallet-mik e oa-hi evit doare. Soñjal a rae dezhi ne oa kement-se holl nemet pec'hejoù yaouankiz, tra ken; a-wechoù e c'houlenne digarez diganimp pa grape he faotr brall-divrall en noz gant an diri en ur drouzal. Ya, ur mab 'giz-se e oa-eñ, Aotrou Doktor. - Met piv en dije kredet ez aje an traoù ken pell...«\nNeuze e tisplegas din an doare penn-da-benn:\n»Abred diouzh ar beure eo distroet d'ar gêr hirie; klevet 'm eus anezhañ, amañ dirak hor ranndi, o strebotiñ war an derezioù hag o kanañ un dra bennak gant e vouezh raouliet. Moarvat, erru el laez, en deus goulennet arc'hant ur wech ouzhpenn. Laosket en doa an nor digor, ha betek du-mañ... soñjit 'ta, eus ar pevare estaj betek an eil, e tassone an dourni. Hag a-daol-trumm ur griadenn. Hag un eil kriadenn. Pignet eo neuze an dud d'al laez, ha gwelet eo bet an doare. A-hervez e oa-eñ plantet eno e-giz ur peul, hag un hej en deus graet d'e zivskoaz...!«\nMont a ris kuit. A-drek din e klevis kammedoù pounner: an archerien o kas ar mammlazher gante. Paotred, merc'hed ha bugale a oa en trepasioù, holl o c'henaouegiñ; hini ebet ne ranne grik. Graet ganin un hanter-dro war ar pondalez e tiskennis gant ar skalier, ez is e-maez an ti hag e tistrois, soñjoù du 'leizh ma fenn, da gefridioù boutin ma devezhiad labour. Nebeut goude kreisteiz ez is adarre war lec'h ar gwalldaol; kavout a ris ar c'hloaziadez dres evel ma oa pa oan aet kuit, bepred semplet ha bec'h ganti o tennañ hec'h alan. An evezhierez a lavaras din e oa deut dileuridi eus al lez-varn ha savet e oa bet gante ur rentañ-kont eus an darvoud. Ken teñval e oa ar gambr ma c'houlennis e vije enaouet ur c'houlaouenn-goar da lakaat war an daolig-noz e penn ar gwele... Nag a boanioù diziwezh o doa lezet o roudoù war dremm ar vaouez e par ar marv. Ur goulenn a ris ouzh an hini glañv. Difretañ a reas un tamm, huanadiñ, damzigeriñ he daoulagad. Ne voe ket avat evit komz. Goude bezañ roet an urzhioù ret, ez is er-maez... Pa savis d'al laez diouzh an abardaez, e kavas din e oa gwellaet un tammig d'ar vaouez paour. Pa c'houlennis penaos e oa kont ganti, e respontas: »Gwelloc'h...« hag e klaskas ober un tammig mousc'hoarzh. Diouzhtu goude, avat, e semplas adarre.\nC'hwec'h eur diouzh ar beure!\nGoude hanternoz - dres pa oan o skrivañ al linenn ziwezhañ em deizlevr - e tistonas kreñv ar sonerez... An itron Martha Eberlein - se oa anv ar vaouez c'hloazet - a c'houlenne war ma lerc'h. Ur c'hrennard o chom en ti a oa bet kaset du-mañ; ret e oa din mont diouzhtu war he zro, diouzhtu-dak... Daoust ha sammet e oa gant an derzhienn pe oc'h ober he zalaroù...? Ar paotr ne ouie tra; daoust pe zaoust, mall bras oa mont du-se.\nKerkent ez is da heul ar paotr, ma sac'h-surjian ganin, hag erruet en ti e hastis da sevel gant ar skalier endra ma chome ar paotr en traoñ, ur c'houlaouenn goar gantañ en e zorn evit reiñ sklêrijenn din. Beuzet e oa an derezioù uhelañ en deñvalijenn; e penn traoñ ar skalier hepken e voen sikouret gant ur banne gouloù pikous ha daskrenus. Met eus dor damzigor ranndi ar glañvourez e teuas ur skin sklêrijenn en arbenn din. Antreal a ris, ha dre ur rakkambr hag a dalveze ivez da gegin ez is d'ar gambr. An evezhierez, kerkent ha ma klevas trouz ma c'hammedoù, a savas hag a zeuas d'am bete.\n»Petra zo?« a vouskomzis...\n»Fellout a ra dezhi komz ouzhoc'h, Aotrou Doktor!« eme ar plac'h.\n'Tal kichen ar gwele e oan bremañ; difiñv e oa ar glañvourez, he daoulagad digor-frank paret warnon. A hanter-vouezh e lavaras:\n»Trugarez deoc'h, Aotrou Doktor - trugarez!«\nKregiñ a ris en he dorn; lamm he gwad ne oa ket fall tamm ebet. Toniañ a ris ma mouezh war an doare-skeul drant, an hini a rank bezañ dalc'hmat e foñs hor c'horzailhenn, na pa ve troet hor spered war an tu kontrol.\n»Ata ! gwelloc'h an traoù war a welan, Itron Eberlein, un drugar!«\nMousc'hoarzhin a reas.\n»Ya, gwelloc'h - hag ezhomm am eus da gomz ouzhoc'h...«\n»Mat!« emezon »displegit 'ta!«\n»Kemerit un tamm diskuizh!« a lavaris d'an evezhierez.\n»Er-maez!« a lavaras an hini glañv.\nSellet a reas an evezhierez ouzhin, ur goulenn mut en he daoulagad; neuze ez eas kuit hag e serras an nor war he lerc'h. Penn-ouzh-penn e oan bremañ gant an hini glañv.\n»Mar plij!« eme homañ en ur ziskouez din gant ur sell ur gador e traoñ ar gwele. Azezañ a ris hep dispegañ diouzh he dorn ha tostaat a ris un tammig outi evit kompren gwelloc'h he c'homzoù. Izel a-walc'h e oa he mouezh.\n»Kemeret 'm eus an hardison, Aotrou Doktor...«, emezi, »rak ret-groñs eo din komz ouzhoc'h!«\n»Eus petra, Itron gaezh?« a c'houlennis... »Arabat deoc'h skuizhañ re!«\n»Ne rin ket... un nebeud komzoù hepken... Bez' e rankit reiñ e frankiz dezhañ, Aotrou Doktor!«\n»D'am mab - dezhañ!«\n»Itron Eberlein gaezh, a eilgeris fromet... »Goût a-walc'h a rit, n'emañ ket se em galloud!«\n»En ho kalloud emañ 'vat, ma'z eus ur justis...«\n»Me ho ped... klaskit chom sioul... Santout mat a ran e sellit ouzhin evel ouzh ur mignon hag ho trugarekaat a ran evit se; met ho mezeg on ivez hag urzhioù a c'hallan reiñ deoc'h. Neketa? - Neuze chomit sioul! Chomit sioul da gentañ holl!«\n»Sioul...« a lavaras-hi, hag ur gridienn a boan a redas en-dro d'he daoulagad ha d'he genou... »Aotrou Doktor - Bez' e rankit selaou ouzhin... Ur samm re bounner zo war ma askre!«\nKrediñ a reas dezhi bezañ lennet, war ma diweuz tavedek, ur bedadenn da gontañ he c'haoz hag, en ur stardañ kreñvoc'h ma dorn, e stagas ganti:\n»N'eo ket kablus - pe da vihanañ n'eo ket ken kablus ha ma c'hall an dud soñjal. Ur vamm fall, ur vamm dinatur on bet...«\n»Ya, me... un dorfedourez on bet!«\n»Ne voc'h ket pell a-raok kompren... N'on ket an Itron Eberlein... an Dimezell Martha Eberlein on... Tremen a ran evit un intañvez... En tu-hont da se n'em eus graet mann ebet evit touellañ an dud. Met n'hallen ket 'velkent dispakañ ar c'hozh istorioù-se dirak an holl...\n»Ma! Hirie 'vat ne zlefec'h ket mui bezañ boureviet ken gwazh!«\n»O! N'eo ket se eo! Ugent vloaz zo bremañ abaoe m'on bet dilezet... dilezet a-raok m'oa bet ganet ma mab... e vab... Ha m'eo bev c'hoazh, n'eo nemet dre zegouezh, rak, Aotrou Doktor... en nozvezh kentañ, em boa klasket lazhañ anezhañ!... Ya, sellit eeun ouzhin!... Ma-unan-penn e oan... kouezhet en dizesper... Nann, n'on ket o klask digarezioù... Ha me ha berniañ pallennoù ha liñselioù warnañ gant ar soñj e vije bet mouget dindane... Da darzh an deiz, aonik, em boa tennet ar pallennoù diwarnañ... ha klevet ur wic'hadenn! Ya, gwic'hal a rae - alan a zeue dioutañ - bev e oa!«\nLeñvañ a rae ar vaouez paour. Evidon-me e chomis mut, sac'het ar c'homzoù em genou. Kenderc'hel a reas-hi koulskoude goude un davadenn verr:\n»... Parañ a rae warnon e zaoulagad bras en ur wic'hal dibaouez! Ha me o krenañ evel ur barr delioù dirak an tammig krouadur-se ha na oa ket c'hoazh war an douar abaoe un devezh. Gouzout mat a ran c'hoazh penaos e oan chomet un eurvezh bennak da sellet pizh outañ en ur soñjal: Pebezh rebech en e zaoulagad! Marteze en deus komprenet, ha bremañ emañ o tamall ac'hanout! Ur memor en deus marteze, hag atav ha bepred e vi tamallet gantañ... Kreskiñ a rae ar c'hrouadur bihan - hag en e zaoulagad bras a vugel, atav ar memes rebech. Pa dremene e zaouarnigoù war ma dremm e soñjen: ya... o vont da grabisañ dit da groc'hen emañ; c'hoant en deus da dalvezout dit an taol, rak dalc'het en deus soñj eus nozvezh kentañ e vuhez m'oa bet sebeliet dindan ur bern pallennoù...! - Kregiñ 'reas da valbouzañ, da gaozeal. Hag aon am boa rak an deiz ma vije e-tailh da gomz da vat. Met tamm-ha-tamm hepken e teue ar gomz dezhañ - a-nebeudigoù. - Ha me bepred o c'hortoz - ken lies gwech ma tigore e c'henou e c'hortozen en ur soñjal: Bremañ 'vat, emañ o vont d'hen lâret dit... Ya, ya, emañ o vont da lâret dit ne c'hallez ket touellañ anezhañ gant da bokoù, gant da allazigoù, gant da garantez, rak kement-se holl ne ra ket ur vamm wirion diouzhit. En em zifenn a rae, ne leze ket ac'hanon da bokat dezhañ, brouezek e oa, ne gare ket ac'hanon... Ha me a leze ar paotrig pemp bloaz da skeiñ ganin, ha diwezhatoc'h ivez, ne viren ket outañ da reiñ taolioù din hag e vousc'hoarzhen... Ur c'hoant taer am boa da vezañ disammet diouzh ma fec'hed, met goût a-walc'h a ouien ne vijen biken! Daoust hag-eñ e c'hallen gounit an daspren?... Ha pa selle ouzhin, bepred gant e zaoulagad spouronus...! Ha pa oa deut un tammig koshoc'h, pa oa krog da vont d'ar skol, neuze e oa anat din e wele sklaer ennon...\nAsantiñ a raen da bep tra, rannet ma c'halon... Ac'h, n'oa ket ur bugel mat... met... n'hallen ket kaout droug outañ! Droug! nann, karantez am boa outañ, ur garantez tost d'ar follentez... Na pet gwech on bet em stou dirakañ o pokat d'e zaouarn, d'e zaoulin, d'e dreid! - Padal, ne bardone ket din. - Sell karantezus ebet, mousc'hoarzh hegarat ebet digantañ...! Tapout 'reas e zek, e zaouzek vloaz; kasoni a vage ouzhin! - Er skol ne rae tra vat ebet. Hag un deiz setu ma teu en-dro d'ar gêr, kaozioù dichek leizh e c'henou: Echu eo bremañ gant ar skol, emezañ, erru int skuizh ganin eno... Nag em boa krenet!\nKaret em bije reiñ ur vicher dezhañ - pediñ hag aspediñ a raen - met chom a rae dibleg - ne felle ket dezhañ klevet komz eus labour. O straniñ a-gleiz hag a-zehou e veze bepred... Met petra lâret dezhañ - petra rebech dezhañ? Gant ur sell digantañ e veze distrujet ennon pep nerzh-kalon. Hag e krenen en ur soñjal en deiz ma teuje da lâret din e-kreiz ma fas: Mamm, Mamm! Kollet 'teus pep gwir warnon! - Ar gomz-se, avat, ne zeue ket... A-wechoù, pa zistroe mezv d'ar gêr e soñjen: Bremañ, diwar e vannac'h, e vo distagellet e deod... Padal, netra... Gwech an amzer ivez e c'hoarveze gantañ kouezhañ a-hed e gorf ha chom astennet war al leur betek kreisteiz. Ha ma vezen-me azezet en e gichen pa zihune, e taole warnon selloù goapaüs... gant ur mousc'hoazh leun a gomprenusted war e vuzelloù, evel p'en dije bet c'hoant da lâret: Ya 'vat, goût a reomp pelec'h 'maomp ganti...! Arc'hant en doa ezhomm, kalz a arc'hant... me a ranke 'n em zibab...\nMet ne droe ket bepred an traoù diouzh e c'hoant ha neuze e save droug ennañ, droug ruz - alies e vante e zorn warnon... Ha pa gouezhen dinerzhet war ar gwele e chome en e sav dirakon, bepred gant e vousc'hoarzh goapaüs hag a seblante lâret: Nann, taol ar marv ne roin ket dit!...\nEr beure-mañ avat eo deut d'al laez gant un dourni spontus: Arc'hant! Arc'hant! a c'houlenne - En an' Doue, n'eus ket a arc'hant ganin! - Penaos? tamm arc'hant ebet? - Pedet hag aspedet 'm eus anezhañ da c'hortoz betek ar sizhun all, betek warc'hoazh, betek fenoz! Nann! Rankout a raen reiñ arc'hant dezhañ - kuzhet em boa an arc'hant, da larsañ - yudal a rae ha furchal ha difoeltrañ ar c'hasedoù hag ar gwele... mallozhiñ a rae... Ha neuze... ha neuze...«\nSioul e chomas... Ha goude un eilenn e lavaras: »Met daoust ha ne oa ket en e wir?«\n»Nann!« emezon... »Nann, Itron Eberlein!... Disammet e oac'h pell 'oa diouzh ho tle. Gant ho madelezh divent eo bet dasprenet pell 'zo ar barrad follentez a grogas ennoc'h er stad a strafuilh ma oac'h sanket enni!...\n»Nann, Aotrou Doktor!« a eilgerias »ne oa ket ar strafuilh! Re vat em eus dalc'het soñj eus an nozvezh-se... ne oan ket diskiantet, gouzout a raen petra 'felle din!... Hag abalamour da se, Aotrou Doktor, kit, mar plij, d'al lez-varn ha kontit ar pezh ho peus klevet amañ diganin; laosket e vo da vont, ret e vo...!«\nGwelet a ris e vije start din derc'hel penn outi. »Mat,« - emezon »warc'hoazh e komzimp adarre eus an dra-se, Itron Eberlein - met hirie ho peus ezhomm d'ober un tamm diskuizh... Betek re ho peus uzet ho nerzh...!«\nUn hej a reas d'he fenn. »Aotrou Doktor! - Un dra sakr eo mennad ur vaouez o vervel... Rankout a rit reiñ ho ker din!«\n»N'oc'h ket o vont da vervel - Pareañ a reoc'h.«\n»Mervel a rin - rak fellout a ra din... Mont a reoc'h d'al lez-varn...?«\n»A-raok pep tra, sentit ouzhin ha dalc'hit soñj ez on ho mezeg! Urzh a roan deoc'h bremañ da chom sioul ha da ziskuizhañ.«\nWar se e savis hag e c'halvis an evezhierez da zont e-barzh. An Itron Eberlein avat ne ziskroge ket diouzh an dorn am boa astennet dezhi evit kimiadiñ - ur goulenn a entane he daoulagad.\n»Ya!« a lavaris.\n»Bennozh Doue deoc'h!« emezi. Neuze e rois d'an evezhierez an urzhioù ret hag ez is kuit, mennet da zistreiñ antronoz ken abred ha ma c'halljen...\nAntronoz ar beure, pa welis an hini glañv, e oa aet hec'h anaoudegezh diganti; da greisteiz e oa marv... Kuzhet eo c'hoazh he c'hevrin em c'hreiz-me hag e-kreiz ar follennoù-mañ, ha din-me eo da c'houzout ha seveniñ a rin he mennad pe ne rin ket. N'eus forzh petra a rin - mont d'al lez-varn pe chom hep mont - e vo tuig ha talig evit mab argarzhus ar paourkaezh mamm reuzeudik! Barner ebet war an douar ne zalc'ho kont eus strafuilh ar vamm evit bihanaat grevusted torfed he mab hag a zellez bezañ barnet d'ar marv. Ouzhpenn trawalc'h e oa bet kastizet ar vamm baour gant ar soñj foll e ranke gwelet e daoulagad he mab ur rebech peurbadus, un eñvorenn vev eus an nozvezh spouronus-se.\nMet perak 'ta ne c'hallfe ket bezañ? Ha ma chomfe ennomp, eus eurvezhioù kentañ hor buhez, tammoù eñvorennoù hep ster ebet ken evidomp, skeudennoù ha na steuziont ket hep lezel ur roud bennak war o lerc'h? - Daoust hag ur bann-heol o parañ dre ar prenestr ne c'hallfe ket bezañ ar broud kentañ a ra d'an habaskted kellidañ e spered un den? - Ha pa vez karget sell kentañ ar vamm gant ur garantez divent, daoust ha ne vez ket gwelet un adsked anezhañ o skleuriñ c'hwek ha diziverkus e daoulagad glas he bugel? - Met pa vez sell kentañ ar vamm leun a zizesper hag a gasoni, daoust ha ne blant ket, gant un nerzh drastus, ur c'hlaouenn e kalon ar bugel hag a zegemer mil ha mil santad liesseurt, pell a-raok bezañ e-tailh d'o diluziañ? Ha petra a c'hall c'hoari e kreizon ur bugel pa'z eo bet nozvezh kentañ e vuhez un nozvezh a anken, tremenet e skeud braouac'hus ar marv?\nBiskoazh den n'en deus gallet ober un danevell eus eurvezh kentañ e vuhez, ha hini ebet diouzhoc'h - evel-se e c'hallfen komz ouzh ar varnerien - ne oar pegement a vad pe a zroug zo bet hadet ennañ gant kentañ flouradenn an aer, kentañ lazig an heol, kentañ sell e vamm! - Mont a rin d'al lez-varn; mennet on bremañ da vont, rak kavout a ra din n'eo ket sklaer a-walc'h, na tost, pegen nebeut e c'hallomp dibab ha pegement e rankomp degemer.\nCopyright© 2010-2016 Françoise Lermen


Du | 2010 | Soubenn ar geek\nDielloù evit Du, 2010\nEntourage (bloavezh 6)\nPosted in Stiradoù, webstiradoù ha skinwel with tags Hollywood, mignoniezh on Du 29, 2010 by geekezig\n‘M eus ket soñj mat dre beseurt degouezh em boa dizoloet Entourage. Ar bloavezh kentañ (merc’heta ha dizoloiñ Los Angeles) ne oa ket dispar dispar met adalek an eil e oa deuet da vezañ dedennus-tre an traoù. Ur stirad diwar-benn micherioù ar sinema en Hollywood, mignoniezh er bed-se hag all. Eveljust ez eus arc’hant e-leizh ha merc’hed koant forzh pegement (nebeut a dudennoù merc’hed e gwirionez dedennus pe gant ur bersonelezh) met kalz fent a zo hag ur bern “guests” o tont d’ober goap outo o-unan. Etre an eil hag ar pempvet bloavezh em boa poan o lârat pe hini e oa gwelloc’h din ken dispar e yae an traoù war-raok, emdroadur an tudennoù ha buhez ar strollad. Lârat a ran diouzhtu : ar c’hwec’hvet en deus displijet din ar muiañ. Distreiñ a ra un tamm d’ar pezh a oa er bloavezh kentañ (met n’eus ket ezhomm da zizoloiñ Los Angeles ken). N’eus netra o tremen pe dost, ne labouront ket kazi. An istor dedennusañ a zo etre Ari ha Lloyd ha n’eo ket tamm ebet diwar-benn ar strollad mignoned a zo sorc’henet gant ar fed e vefe reoù zo “dieupoc’h” eget reoù all abalamour d’o mignonezed. Perzhioù diavaez aktourien pe sportourien vrudet n’int ket fentus (estreget hini Matt Damon a zo dispar ^^) hag ouzhpenn-se ne echu ket e-gwirionez ar bloavezh. N’eus tra ebet o c’hoarvezout er fin a lakfe ac’hanomp da gaout c’hoant gouzout hiroc’h. ‘M eus aon eo erru skuizh krouerien ar stirad hag emañ o vervel dousig. (War a seblant e vefe an eizhvet bloavezh skignet a-benn nebeut er Stadoù-Unanet an hini diwezhañ)\nPosted in Levrioù with tags kevredigezh on Du 28, 2010 by geekezig\nTu mat Daou brenestrig (ha n’eo ket daou brenetrig evel m’eo lakaet war kein al levr) a zo na vefe ket kentelius. Kaozeal a ra eus ur sujed a zo bet kalz kaoz eus outañ er c’heleier warlene, un tamm diouzh ar c’hiz… En un doare speredek awalc’h. N’eo ket tost ouzh ar grennarded en ur ster rik, n’eus tudenn krennard ebet en istor, met ur sell diwar-benn ar gevredigezh hag a sikour un tamm da gompren traoù a zo. Digor a spered eo an daou “du”. N’eo ket tamm ebet an doare istor a blij din evit ma flijadur met kaset eo mat war-raok ha moarvat e klot gant un ezhomm o deus ar grennarded da lenn diwar-benn ar bed a zo tro-dro dezho.\nPosted in Levrioù with tags Amerika, Istor on Du 28, 2010 by geekezig\nPosted in Filmoù on Du 25, 2010 by geekezig\nNe oan ket bet o welet Chloe er sinema. Mat em boa graet. Remake Nathalie gant Anne Fontaine eo. Met bon, dre ma n’em eus ket gwelet ar film-se ne oan ket gouest da geñveriañ. Pezh em eus gellet gwelet a oa ur film savet forzh penaos. N’eus netra a seblantfe gwir er film-se. Digredus penn-da-benn eo penaos e kouez tudenn Julianne Moore e trap Chloe just peogwir e kav dezhi e teu da vezañ vil ha kozh…\nAn darempred etrezi hag he mab ‘zo digomprenus ivez. Sorc’hennet gant temoù zo (itrikoù ha merc’hed o c’hoari div (?)) Atom Egoyan a implij tout efedoù pounerañ ar sinema. Ar sonerezh ‘zo ken dramatek ha tenn ha tout! Peadra ‘zo da c’hoarzin er fin ken pell ma ya…\nN’ouzon ket penaos e ra evit tapout ordin ur bern aktourien donezonet ha sevel traoù ken dister. Ur gwir kevrin delezek da gaout e film savet gant Egoyan.\nOooh! Diwallit, me ‘zo drouk!\nEuroland & Comment l’Islande a changé de gouvernement\nPosted in Stiradoù, webstiradoù ha skinwel with tags ekonomiezh on Du 25, 2010 by geekezig\nEvit ur wech ‘m eus soñjet “ha ma tapfen un DVD teulfilmoù?”\nSetu ‘m eus graet! Daou film a zo war an DVD-mañ, savet o daou gant Patrick Taliercio.\nAr film kentañ anvet Euroland a zo ur film bet savet evit ar skol ma ‘m eus komprenet mat, an tem ledan a oa “an arc’hant”. Kaoz a zo eus bilhidi ar moneiz european ha penaos eo bet dibabet lakaat tresoù savadurioù ha n’eo ket tud evit chom hep feukiñ broad pe vroad eus an unvaniezh. Ma… Ur preder dedennus war ar fed diverkañ ar pezh a lak pep hini da vezañ ispisial met bon, ne ya ket kalz pelloc’h. Ur vouezh-off a zo a-hed ar film, unton ha na vez ket klevet pe komprenet mat a-wechoù. Lakaat a ra ar film da seblantout kalz hiroc’h eget na eo.\nAn eil a zo diwar-benn Bro Island, dreist-holl ar vanifestadeg en deus kaset ar gouarnamant da reiñ e zilez, penaos ne veze ket diwallet deus ‘pezh ‘rae an tiez-bank h.a.\nUr plac’h a vez klevet ivez o tisplegañ pegen start eo evit an islandiz, pa vez dle ganto eo kalz startoc’h an traoù bremañ.\nGwelet e vez ivez parlamant Island, ur savadur heñvel eus un ti-kêr kazi…\nUr vouezh-off a zo a sikour da gompren an traoù, met pa ne vez ket ha pa na vez ket goulennataet un den e kaven start meiziañ tout dre ma n’anavezen ket mat an afer. 20 munut e pad, setu ez eus peadra da gaout ur mennozh hep mont re don, mont a rae re vuan evidon, c’hoant am befe gouzout hiroc’h.\nN’on ket kendrec’het gant labour an den-se.\nPosted in Levrioù with tags karantez, lise on Du 25, 2010 by geekezig\nDaoust hag implijet e vez ar ger “kafet” gant tud zo?\nBon, paouezomp da glask jeu, kentoc’h plijus eo an istor-mañ.\nTudenn Jenn a zo boutin awalc’h evit ma c’hellfe an holl n’em santout tost outi. An temoù meneget (marv ha karantez) a zo graet en un doare yac’h. D’am soñj eo heverk eus un ezhomm o deus ar grennarded da brofitañ eus ar vuhez. Trist eo ha fromus met leun a spi ar fin.\nBravig em eus kavet. Ha kavet mat eo an titl.\nN’eo ket Dead Poets Society hañ, met bon, plijus eo.\nKalz kaoz am boa klevet diwar-benn ar film The Fall. N’em boa ket bet tro d’e welet araok siwazh.\nUr film brav eston eo. Skeudennoù labouret kenañ (a-fed livioù, a-fed goulou, a-fed dilhad, a-fed lec’hioù…) un drugar evit an daoulagad. Spontus eo ijinañ pa weler-se n’eo ket bet skignet war skrammoù sinema er c’hwec’hkorn! Ur vezh…\nMod all e-keñver istor eo dedennus ivez : Er bloavezhioù 20, Alexandria, urplac’hig bet gloazet en ur labourat (dastum a ra orañjez e Los Angeles) a gej gant Roy en ospital. Hemañ ‘zo ur faragoueller evit ar sinema ha mantret ouzhpenn peogwir eo aet e danvez-gwreg gant ur paotr all, aktour brudetoc’h anezhañ. Asambles e savont un istor awenet gant an dud tro-dro dezho. Tammoù en ospital ha tammoù o istor a vez a-bep eil ha ken plijus int an eil hag egile. Trist-tre eo al lodenn ziwezhañ avat…\nUr film leun a breder eo diwar-benn an ijin, ar vignoniezh, ar sinema, an touellañ, an emlazh…\nUn oberenn e pep keñver.


Atersadenn gant rener ar gelaouenn « Ar Gouloù Gwenn », Tepod Mab Kerlevenez – Barr-Avel\nEn hor yezh\nAtersadenn gant rener ar gelaouenn « Ar Gouloù Gwenn », Tepod Mab Kerlevenez\nHiziv e kinnigomp d’hol lennerien un atersadenn eus Tepod Mab Kerlevenez, rener ar gelaouenn vrezhoneg « Ar Gouloù Gwenn ». Desket en doa Tepod ar brezhoneg pa oa yaouank ha bremañ eo deuet da vezañ kelenner war ar brezhoneg e Bro-Gwened. Gouestlet en deus e vuhez d’ar brezhoneg ha da Vreizh: war dachenn ar politikerezh e stourm gant an Dael hag e gelaouenn « Ar Gouloù Gwenn » ha war dachenn ar sevenadur gant e levrioù hag e ganaouennoù. Ur paotr oberiant ma’z eus unan.\nTepod Mab Kerlevenez\nGallout a rafec’h en em ginnig d’hol lennerien ?\nMa anv zo Tepod Mab Kerlevenez. Dizoloet em eus e oan Brezhon pa oan ugent vloaz dre lenn un Istor Breizh, istor n’anavezen tamm ebet. Dre-se am eus soñjet e oa ret din komz brezhoneg evit bezañ ur gwir Brezhon a-benn ar fin, evel pep Saoz a oar saozneg. Dibosupl eo hervezon bezañ Brezhon hep komz brezhoneg, pe asantiñ e ve e vefe ar Vrezhoned un ispobl, dezhi ur yezh ha na oar ket. Gant-se am eus splujet buan e metoù an Emsav pa glasken ar Vrezhoned, eleze tud hor pobl emskiantek eus hor stad a-vremañ hag a ra evit Breizh. Ergerzhet em eus kalzig enframmoù ha strolladoù a bep seurt hag hiziv, pa ‘z on tregont vloaz, ez on kelenner war ar brezhoneg e skolajoù divyezhek katolik. Klask a ran bepred bevañ gant Brezhoned evidon da santout flamm ar vroadelezh vrezhon o vevañ ennon. Karout a ran Breizh ha me garfe e vefe ur vro evel ar re all, da lavarout eo dizalc’h ha difennet gant he Stad emveliek dezhi.\nPetra eo ar Gouloù Gwenn ? Piv a zo tud ar skipailh ? Piv a zo ho lennerien ?\nAr Gouloù Gwenn a zo anv ur gelaouenn, bihan a-walc’h e gwir, hag a renan a-gevret gant Yann Mikael. A-raok e oa anvet Kannadig Imbourc’h met Tepod Gwilhmod en doa kinniget din kemm anv ar gazetenn, ar pezh am eus graet. En-dro da Gannadig Imbourc’h e oa katoliked vrezhoneger, ha bremañ ez eo chomet digemm a-walc’h p’hon eus dalc’het an hevelep koumananterien. Un hanter-kant bennak a zo, hag int troet ouzh mennozh Breizh dishual ha katolik, troet ouzh an hengoun.\nAr Gouloù Gwenn, kelaouenn ur Vreizh vrezhon\nMe garfe ledanaat an traoù ha digeriñ an nor d’ar re n’int ket katoliked ivez, pa ‘z eo kont evel-se gant ar brasañ niver eus ar Vrezhoned a-benn ar fin hiziv an deiz. Me ma-unan n’on ket bet badezet ha n’on ket bet desavet e feiz Jezuz Krist, ha gouzout a ran mat tre ez eus kalz tud en em gav en hevelep plegenn ha me : a-du gant an Iliz, gant ma vefe brezhon ivez. Siwazh, an Iliz – oferennoù, beleien – n’eo ket gwall vrezhon. Er skipailh neuze ez omp daou, hag a-wechoù e resevomp pennadoù a-berzh mignoned ivez a embannomp.\nAr Gouloù Gwenn a zo ar gelaouenn vroadelour nemeti e brezhoneg. Perak eo ken gwan an Emsav brezhon d’ho soñj ?\nAn Emsav ‘zo o tont a-bell, ha gwall hejet eo bet en e red-buhez abaoe 1898 hag ar vroadelourien vodern kentañ. An Emsav, hag a zo bet a-viskoazh e bal derc’hel ar sevenadur brezhon bev e Breizh da gentañ, ha klask sevel enframmoù stadel dizalc’h da eil, dre c’hounit tachenn war ar politikerezh pergen, en deus kollet kalz nerzh hiziv ha d’am soñj n’eo ket kement-se abalamour d’ar Vrezhoned o-unan – daoust ma ‘z int da damall ivez – met dreist-holl abalamour d’ar vedelidigezh a vevomp enni. Ar sistem hollek kosmopolit a ren en Europa a stourm taer ouzh ar broadelouriezhoù. Ar vroadelourien a vez kaset buanoc’h dirak al lezioù-barn ha d’an toulloù-bac’h eget an estrenien a ren gwalldaolioù (muntroù, gwalloù merc’hed, laeroñsioù ha taolioù-fuzuilh er bannlevioù n’int ket oberenn ar vroadelourien europat). E-se, aon o deus ivez ar Vrezhoned a-du gant ar mennozh broadel rak kemer perzh er stourm ha lakaat o mouezh da zistoniñ. Aon o deus ivez da ziskouez o dedenn ouzh kelaouennoù broadelour evel Ar Gouloù Gwenn. Ha padal, kalzik dizalc’hourien a zo e Breizh bepred.\nEmbannet ho peus a bep-seurt levrioù e brezhoneg gant ho ti embann « Embannadurioù ar Gouloù Gwenn ». Penaos e welit dazont ar brezhoneg ?\nEmbannet em eus kalzik peogwir e skrivan kalzik, hag embannet em eus anezho ma-unan dre ma ne gaven ti-embann brezhon ebet a-du gant embann anezho. Evit dazont ar brezhoneg ez eo ar c’hentañ kantved warn-ugent a-vremañ ar c’hantved bras evit hor yezh : emañ o vont d’ober al lamm bras, pe en diskar hag en ankounac’h, dilezet da vat gant ar Vrezhoned, pe war-du an dasorc’hidigezh hag an adperc’hennidigezh gant ar bobl. Ar skolioù ha rouedadoù an tiez-embann ‘zo an enframmoù gwellañ – ha koulz lavarout nemeto – hon eus. Ret eo kontiñ warno, difenn anezho ha ober e doare ma c’hellint kreskiñ ha kemer pouez er gevredigezh. Met ne vo ket a-walc’h. An dud kiriek eus planedenn ar brezhoneg a zo ar vrezhonegerien dreist-holl, ha ret e vefe dezho hiziv cheñch temz-spered hervezon. Re seven int ha ne gredont ket embann palioù resis a-benn chom hep feukiñ den ebet : n’eus pal resis hag a vije bet embannet, ha pa vefe gant ar rannvro pe gant rouedad ar skolioù. Ret e vije kaout ur programm a vrezhonekadur eus Breizh, da vihanañ anavezet etrezomp-ni Brezhonegerien, ha da heuliañ ha da seveniñ, rak ar brezhoneg ne c’hello ket bevañ e-kichen ar galleg.\nUnan eus al levrioù embannet ha skrivet gant Tepod.\nBro ebet, pobl ebet n’he deus div yezh. Un taol sikour mat evit ar brezhoneg da gemer pouez er gevredigezh a vefe postañ sammadoù bras arc’hant ennañ, ha pa ne c’hell ket bezañ a-berzh an arc’hant publik a zo arc’hant ar C’hallaoued, e rank bezañ a-berzh arc’hant privez ha tud pinvidik tomm o c’halon ouzh ar vroadelezh vrezhon.\nEn ho levr « An Dazont Klodus » e ijinit ur skol hag a vefe e brezhoneg penn-da-benn evit desevel pennoù bras Breizh a warc’hoazh. Ha greapl eo ar raktres-se e Breizh hiziv-an-deiz d’ho soñj ?\nYa, gallout a ra bezañ graet. Ar skolioù Diwan a ziskouez deomp eo posubl. Kroget o doa gant ur c’hlasad kentañ en ur skol gentañ, gant nebeut tre a vugale, ha tamm ha tamm o deus kresket. Ne vije nemet bodañ un nebeut Brezhoned laouen gant ar mennozh-mañ, kavout un ti d’ober skol ha kerent laouen da fiziañ o bugale ennomp. Dre ma vije skolioù privez avat, evel am eus displeget em levr, n’hor bije ket a skoradoù a-berzh ar stad c’hall. Diaesoc’h e vefe deomp neuze, met ivez ur chañs e vefe deomp-ni da gaout hor programm skol deomp ! Emaon o labourat war un teuliad a-benn kinnig ar raktres-se d’ar Vrezhoned, en ur vont donoc’h er munudoù evit displegañ ar mennozh. Met krediñ a ran ennañ. Ar youl maget gant ar garantez a zo an nerzh vrasañ a zo er bed. Youl ar Vrezhoned da vezañ mestr en o bro a c’hall terriñ chadennoù divent. Goude, gwir eo, ar youl a vez a-berzh ar vrezhonegerien ne ra ket pep tra. An dud a striv hiziv er rouedadoù skolioù hon eus dija a labour start, ha gwelout a reomp mat siwazh penaos n’eo ket an darn vrasañ eus ar Vrezhoned, eus ar gerent, a gas o bugale er skolioù-se. Ur skol diwan a vez alies-tre ur skol vihan a-walc’h, hag an niver a vugale er c’hlasoù divyezhek a chom gwan kenañ ivez, etre war-dro 10 bugel dre geidenn. Gwelout a reomp penaos n’hon eus ket c’hoazh gounezet emgann ar mennozhioù e Breizh war an dachenn evit ar brezhoneg. Ar brezhoneg a vez c’hoazh gwelet evel un dra diservijus, hag amañ emañ an dalc’h. Ret eo gounit emgann ar mennozhioù.\nDilennet oc’h bet e Dael Breizh. Gallout a rafec’h lâret d’hol lennerien petra eo an Dael ?\nAn Dael a zo diwanet eus an Emsav. Un arnod nevez eo da c’hounit tachenn war ur politikerezh brezhon e Breizh. Ar pezh a zo dibar gantañ avat, hag a blij din, eo ne glask ket c’hoari gant dilennadegoù ar C’hallaoued, met krouet he deus he dilennadegoù dezhi, gant ar gevredigezh anvet Kelc’h An Dael, hag a aoz pep tri bloaz Dilennadegoù Broadel e Breizh : pep Brezhon a zle kemer ur gartenn-votiñ digant K.A.D., hag ar gwir en deus da votiñ goude-se evit un danvez-daelour (pe parlamantour) hag a zifenno e vennozhioù e-barzh an Dael, bodadenn vroadel ar Vrezhoned. An daelourien o deus da gefridi skrivañ ha votiñ lezennoù evit ar Vrezhoned, a-benn krouiñ hon-unan hon dizalc’hiezh vrezhon.\nKannaded an Dael e 2020\nUtopek eo hervez lod, evel-just, dreist-holl pa ouzomp an diouer dafar pleustrek hon eus. Met aozañ a reomp memestra, ingal abaoe 2016, Dalc’hoù miziek. Skrivet ez eus bet kalzik ha lod ac’hanomp a zo bet degemeret en arallvro : e Brusel, e Genève, e Glasgow, evit ober brud da wallblegenn Breizh a-vremañ. Evit gouzout hiroc’h diwar-benn an Dael e pedan pep hini da lenn niverenn miz Kerzu Ar Gouloù Gwenn hag a vo gouestlet dezhi.\nPetra a c’hallfe ober un den yaouank tomm e galon ouzh Breizh da zifenn e vro e 2020 d’ho soñj ?\nKentañ tra hollret hervezon : ober e seizh gwellañ da zeskiñ brezhoneg, mod all e chomo da viken e-maez ar c’hoari. Eil tra, mont e darempred gant an Emsav, eleze gant an dud hag a gomz en anv Breizh dieub. Ha p’en defe mennozhioù a-gleiz pe a-zehoù ne vern, gant ma vo brezhon hag evit Breizh. Mont da welout an dud, kemer koumanantoù d’ar c’helaouennoù brezhonek niverus a zo, ha kemer perzh war-lerc’h gant an darvoudoù lies a vez aozet ingal e Breizh hag a ra da Vreizh bezañ Breizh. Bez’ e tle ivez gouzout istor Breizh evit kompren gwelloc’h petra eo bet, ha penaos eo reizhwiriek e teufe adarre da vezañ ur vroad dishual.\nPenaos e welit dazont Breizh ?\nMa gweledigezh eus dazont Breizh a zo ur vroad kreñvoc’h eget ar pezh ez eo bremañ war bep tachenn : kreñvoc’h en he folitikerezh, eleze distag diouzh ar « Broc’h-All. » Kreñvoc’h en he hennadelezh (identelezh), eleze brezhonekaet. Kreñvoc’h en he c’harantez-vro, eleze ur bobl desket hag emskiantek eus ar pezh eo. Kreñvoc’h en hec’h armerzh. Ur Vreizh lufrus ha keltiek o parañ a bep tu. Se zo ar pezh a hetan, hag an doare am eus da sellout ouzh an dazont, se eo ma fal din-me.\nEn e levr An Dazont Klodus e tispleg Tepod e vennozhioù\nGoude, n’on ket foll hepken ha gwelout a ran penaos eo bremañ ha penaos e c’hello bezañ diwezhatoc’h ma ne c’hoarvez kemm ebet dezhi. Ar brezhoneg a varvo goustad, e-kreiz an didrouz pa ne vo mui klevet, evel an holl yezhoù all eus ar bed aet da get. Ha gant-se e yay da get emskiantek broadel ar Vrezhoned ha mat e vo dezho, ur wech evit mat, en em zisklêriañ Gallaoued. Ar broadoù n’o deus oad termenet ebet, met marvus int.\nAdkavit Tepod Mab Kerlevenez:\nAr Gouloù Gwenn : https://www.lulu.com/fr/search?adult_audience_rating=00&contributor=Tepod+Mab+Kerlevenez&page=1&pageSize=10\nYoutube : https://www.youtube.com/channel/UCAnRqbzLeSxQlblMhaN4Y9g\nDael Breizh : http://www.daelbreizh.bzh/\nNeven Ar Ruz 16 octobre 2020 16 octobre 2020 Ar Gouloù Gwenn, Atersadenn, Breizh, Breton, brezhoneg, Dazont, Kelaouenn, Politikerezh, Sevenadur\n3 réflexions sur “Atersadenn gant rener ar gelaouenn « Ar Gouloù Gwenn », Tepod Mab Kerlevenez”\nBertrand Philippe dit :\n17 octobre 2020 à 17 h 47 min\nTe voici maintenant un grand patron de la presse !!! Uncle Bertie !!\npatrickyvesgirard dit :\nDegemer mat war ar gazetenn !\nPing: Des nouvelles du Parlement de Bretagne – Barr-Avel\nPrécédent Article précédent : La Bretagne et la mer, une piste à explorer.\nSuivant Article Suivant: Quelles leçons tirer du naufrage français sur la question de l’islam ?


Skoliet e oa bet e kelenndi ar Salezidi e Koad-an-Hoc'h, etre Kastellaodren ha Gwengamp, gant ar Salezidi, a blede eno gant ur skolaj vicherel. Alese e oa bet dilennet gant e vistri da genderc'hel gant e studi e neveziadti ar Salezidi e Kadva e Normandi. O tont alese, echu gantañ e studioù eil derez, e teuas tre e Kloerdi bras Sant-Brieg. Pêr Even en doa dilezet hent ar velegiezh a-benn neuze, un nebeud mizioù goude bezañ deuet tre er c'hloerdi bras, hogen eno emichañs e oa deuet da vezañ ur broadelour, evel meur a gloareg all, evel Per ar Meur, Armañs ar C'halvez, Loeiz ar Floc'h, Marsel Klerg, Per Bourdellez, Gwilherm Dubourg ha re all yaouankoc'h c'hoazh.\nAdtapet diwar « https://br.wikipedia.org/w/index.php?title=Pêr_Even&oldid=1985229 »\nKemm diwezhañ d'an 7 Ebr 2022 da 17:59\nKemmoù diwezhañ degaset d'ar bajenn-mañ d'an 7 Ebr 2022, da 17:59.


Pasaia (an anv euskarek hag ofisiel nemetañ hiziv) pe Pasajes (an anv spagnolek) zo ur gumun hag ur porzh eus proviñs Gipuzkoa, en Euskal Herria. Porzh greantel Donostia eo, er c'hornôg dezhi. Savet eo en-dro d'ul lenn-vor, ha meur a garter zo anezhi.\nAn Txalupak (bigi) e San Pedro. En diadreñv e weler Pasaia Donibane.\nPasaia zo teir rann anezhi :\nPasai Donibane (Pasajes de San Juan e spagnoleg) er reter, e-harz ar menez Jaizkibel. Eno emañ an ti-kêr, ha war-dro 3.500 a dud zo o chom eno. Photos de San Juan\nPasai San Pedro (Pasajes de San Pedro e spagnoleg) war lez ar menez Ulia. Ma konter Trintxerpe ez eus war-dro 8.000 a dud .\nPasai Antxo' (Pasages Ancho) en tu all d'an aber, dirak an div gêriadenn zo 4.800 a dud o chom enni.\nTrintxerpe (skrivet Trincherpe e spagnoleg) n'eo nemet ur c'harter eus San Pedro, met kement eo kresket ma vez kontet evel ur pevare karter, goude m'emañ un darn e Donostia.\nAdtapet diwar « https://br.wikipedia.org/w/index.php?title=Pasaia&oldid=1950569 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/150 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/150\nSANT LUCAS, XIII.\na vezo goulenhet digant an hini a vezo bet fiziet kalz enhan.\n(49) Me a zo deuet da lakaad an tan var an douar ; ha petra a hellan-me da zeziroud mar d’eo allumet dija !\n(50) Mes me a dle beza badezet gant eur vadiziant ; ha pegement a hast em euz-me ma vezo peur-achuet ! (51) Ha sonjal a ra deoc’h ez oun-me deuet da zigas ar peoc’h var an douar ? Nann, a lavaran deoc’h ; mes kentoc’h an dispac’h ; (52) rag divar-vreman, ebarz en eun ti, e vezint pemp dizunanet, tri a-enep daou, ha daou a-enep tri. (53) An tad a vezo a-enep ar mab, hag ar mab a-enep an tad ; ar vam a-enep ar verc’h, hag ar verc’h a-enep ar vam ; ar vam-gaer a-enep he merc’h-kaer, hag ar verc’h-kaer a-enep he mam-gaer.\n(54) Lavaret a rea c’hoas d’ar bobl : Pa velit eur goabren o sevel euz ar C’huz-heol, e livirit rag-tal : Dond a-rai glao ; (55) hag e c’hoarvez evel-se ; Ha pa deu avel ar C’hreiz-teiz da c’houeza, e livirit : Tom e vezo, hag e c’hoarvez evel-se. (56) Hipocrited m’az oc’h ! gouzoud a rit anaoud diouz doare an oabl hag an douar ; penaos eta ne anavezit-hu ket an amzer-man ?\n(57) Ha perag ive ne anavezit-hu ket dreizoc’h hoc’h-unan, ar pez a zo just ? (58) Hogen, pa’z ez gant da enebour da gavout ar gouarner, e-pad ma’z oud o vond, klask kaoud da ziskarg diganthan, gant aoun na gasfe ac’hanoud dirag ar barner, ha na zeufe ar barner da lakaad ac’hanoud etre daouarn ministr ar justis, ha na vez taolet er prizon. (59) Hen lavaret a ran d’id, na zeui ket er meaz ac’hane, ken az pezo paeet an diveza diner.\nEN amzer-ze, eur re-benag euz an dud a oa eno, a gontaz da Jesus petra a oa erruet gant tud euz ar Galile, penaos hen doa Pilat mesket ho goad gant goad ho zacrifisou. (2) Ha Jesus, o respont, a lavaraz dezhe : Ha sonjal a ra deoc’h-hu e tle ar Galileed-se beza bet brassoc’h pec’herien eged an holl Galileed all, abalamour ma’z eo arruet kement-man ganthe ? (3) Nann, a lavaran deoc’h ; mes mar n’en em gonvertissit ket, c’houi a berisso holl er memeus doare. (4) Pe c’hoas, ha sonjal a ra deoc’h-hu e tle an triouec’h den-ze var bere e kwezaz tour Siloe, hag a oe lazet dindan-han, beza bet brassoc’h pec’herien eged an\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/150&oldid=125245 »


Guirionéeu ag er Religion/Chapistr 20 - Wikimammenn\nGuirionéeu ag er Religion/Chapistr 20\n◄ Col e hrér en inean dré er péhèd marhuel. Dré er péhèd marhuel é collér Doué. Péguement é teliér dougein en teiche hun nès eid er péhèd. ►\ndré er péhèd marhuel é collér doué.\n1° Chetui er péh e zou disconfortussan ér péhèd marhuel : ean e hra d’emb col Doué, hun disparti doh-t-hou. Er græce, péhani hur santefi, hur joént doh Doué ; mæs er péhèd marhuel e lam er græce-cé guet-n-emb, hun disparti doh Doué, hag en disparti-zé doh Doué e zou gùir varhue en inean. Doué e zou quer gùir buhé hun inean, èl m’en dé en inean buhé er horv. Un inean dispartiet doh Doué e zou enta quer marhue, e lar sant Augustin, èl m’en dé marhue ur horv dispartiet doh en inean.\n2° Bout dispartiet doh Doué ! en dout collet é Zoué ! péh ur hol ! Nag é collehen ol en trezolieu ag en doar, mar e mès Doué én-an, ne mès collet nitra ; mæs nag é vehen-mé mæstr d’en ol ranteleaheu ag er bed, mar collan Doué, é collan tout. Bonheur er Sænt én nean e zou bout guet Doué ha doh er gùélèt face-oh-face. Malheur er ré dannet én ihuern e zou bout hemb Doué ha bout dispartiet doh-t-hou eit jamæs. En dout collet é Zoué, hàg ean e fehé bout ur malheur brassoh ? Ya, bout-zou ur malheur brassoh : sellèt er hol-zé èl ur bagatel, èl nitra. Hà possibl-vehé ma couéhehé mab-dén én un dalledigueah quer bras ? Petra, e lar sant Augustin, hui e ouil d’ur horv marhue, rac m’en dè en inean dispartiet doh-t-hou, ha ne ouilet quet d’un inean péhani e zou dispartiet doh Doué !\nEr Scritur, én ur gonz a Vichas, de béhani el lairon en doé attrapet en idoleu, e hra d’emb d’hanàouèt en ou hlasqué én ur grial forh ; hag èl ma oé goulennet guet-hou perac é scùillé-ean quement a zareu, ean e rescondas : ah ! lairet-é bet men douéèd doh-ein, ha hui e houlen guet-n-ein perac é ouilan ! Mar scùil ur payan calz a zareu é col un idol, penaus é hel ur hrechén col é Zoué hemb bout disconfortet ? Gùélein e hrér tud doh hum chagrinein quentéh èl ma arrihu eur boén benac guet-hai ; cleuein e hrér ré é térein én-hai ou hunan eid ur hol distér, ha ne hrant cas erbet é col ou Doué dré er péhèd ! O péhèd ! nag un tihoeldæt e daulès-té é sperèd hag é calon mab-dén.\nSant Thomas-Aquin, Doctor ag en Ilis, ne hellé quet comprenein penaus é hellér bihuein goudé en dout collet Doué, ha cousquèt anemis dehou guet ur péhèd marhuel ar er gousciance. Oh ! na miseraplet e vér ér stad-cé, ha dihue huéh miserabl ma ne santér quet é valheur ! Cheleuet, ô me fobl, e laré en Eutru Doué d’Israël, chetui er péh e zisco er malice ag hou calon ; rac arlerh hou pout troeit cain d’ein, hui e hoès mouguet en ol desirieu mad, en ol santimanteu a zougeance e laquen én hou calon.\nMar e hoès collet Doué dré er péhèd, hou malheur e zou bras, ha quer bras que ne hellér quet er homprenein ; mæs n’en dé quet hemb remèd. Quêrhet d’hobér doh treid ministrèd en Eutru Doué ur govézion humbl a hou misérieu, baiet hou péhedeu én dareu, pé quéntoh é goaid hou Salvér. En desir de changein, er bénigen, er Sacremanteu e zou moyandeu péré e hel gùellat d’hou clinhuèd ha reparein er hol e hoès groeit.\n1° É sellèt erhat penaus er péhèd marhuel e ra er marhue d’en inean, me bêllei doh-t-hou guet muyoh a sourci eit doh er péh e hellehé lemel er vuhé guet er horv. 2° Mar em bé er malheur de gouéh é unan hemb quin ag er péhedeu miserabl-zé, me yei a hèr d’hum dennein ag er stad trist-zé é tostat d’er sacremant a bénigen. O men Doué ! quêntoh merhuel mil gùéh eid hum zisparti hoah doh-oh dré ur péhèd marhuel.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_20&oldid=90911 »\nKemmoù diwezhañ degaset d'ar bajenn-mañ d'an 28 Eos 2016, da 12:27.


Pannelerezh divyezhek e skolaj bro an Aberioù - Collège Pays des Abers, Lannilis\nAr sizhun tremenet ec’h eus bet staliet evit ar wech kentañ, panelloù divyezhek e skolaj bro an Aberioù Lanniliz. Ur rann divyezhek e-mesk ar re vrasañ e Breizh eo hini Lanniliz dre ma vez ouzhpenn 15 % eus hollad e skolidi enskrivet er rann-se.\nEn abeg d’an dra-mañ ec’h eo diwanet raktres divyezhekaat pep sal ar skolaj diwar mennozh hag intrudu rener ar skolaj, Aotroù Gilles Cornillet ha Yoann An Nedeleg, kelenner war ar brezhoneg eno.\nSikouret int bet kalzig er raktres-mañ gant Christophe Josso, kelenner war an istor-geografiezh e brezhoneg. “Fellout a rae deomp-ni labourat gant an dredeidi hag ivez ar c’hwerveidi, liveoù ken disheñvel dre an oad pe ar sell o deus war ar skolaj. Ul labour troet war dizoloadenn ar savadur e brezhoneg eo bet hogen ul labour troidigezh spis ne laran ket. Un taol sikour on eus bet gant Fulub Jakez ha Thelo Mell eus Ofis ar brezhoneg ha trugarekaat a reomp anezhe evit o alioù treiñ” eme Yoann. “Da c’houde al labour-se, o deus an dredeidi kinniget lakaat da zizoleiñ ar skolaj d’ar c’hwerveidi e brezhoneg evel-just rak a-bouez e oa diskwel d’ar re yaouankañ e c’haller daremprediñ gant skolajidi divyezhek all en hor yezh. Bevañ e brezhoneg ha kaout plijadur er yezh-se a zo e-mesk hor falioù a fell deomp tizhout amañ” a ouzhpennas eñ.\n“Koul” e oa !\nOuzhpenn kaout panelloù divyezhek e pep sal (kavout a reer zoken panelloù er preti diwar-benn ar boued zoken) e vez minibus ar skolaj e divyezhek. El levraoueg, ec’h eus bet troet kement tra a servijfe d’ar vrezhonegerien yaouank da vont war-raok gant o labour : ar panelloù a-dra-sur hogen n’eo ket an dra-nemetañ.\nkoumantet ‘vimp dizale d’ar gazetenn YA ! ha d’ar gelaouenn Louarnig. Lakaet ec’h eus bet zoken ar miz-mañ e korn an nevezintioù al levraoueg levrioù e brezhoneg tra ken da vroudañ ar skolajidi da lenn.\n“Pep hini a rank kavout e lod er skolaj-mañ a-benn bezañ en e vleud” a ouzhpennas rener ar skolaj. Degemeret mat eo bet an nevezinti-mañ neuze e-mesk ar skolajidi : lod hag a oar brezhoneg a zesk penaos distagañ lec’h-mañ-lec’h pe sal-mañ-sal d’o c’hamaraded nann-vrezhonegerien, desachet ha kavailhet zoken gant ar panelloù nevez. “Koul e oa dont a-benn d’ober an dra-se. Gellet on eus lakaat da anaoud ar pezh on eus graet d’hor c’hamaraded” eme Bastien, skolajiad 3de klas. Un endro divyezhek a aesa hol labour deomp-ni dre ma vezomp atav o klask lakaat anezhe da gemer emskiant ec’h eo ar brezhoneg ur yezh vev a c’hellont implijout etrezont ha n’eo ket ur yezh a vezont o komz er skol hepken. « Bevañ en un endro divyezhek war ar pemdeiz a dalv ivez bezañ asur, frealzet ha kendrec’het gant ar yezh a gomzer » eme ar c’helenner yaouank.


Sebelinez - Wikipedia\nKudenn ebet (LR/lc)\nKerentiad : Mustelidae\nIskerentiad : Mustelinae\nGenad : Martes\nAr sebelinez, pe zibelin, (Martes zibellina) a zo ur c'higdebrer bihan, kar d'ar mart, hag a vev e hanternoz Azia eus menezioù Oural betek Mongolia ha Japan.\nGwechall e kaved anezhi e kornôg Rusia, e Skandinavia hag e Polonia ivez. Brudet eo evit he c'hreoñ a vez implijet evit ober kalz doareoù dilhad evel, da skouer, ar shtreimel. Meur a liv e c'hell bezañ he blevenn met an hini a brizier ar muiañ eo an hini du, a zo ''sabel'' en ardamezouriezh.\nPreizherien-deiz eo ar sebelinezed. Gant o c'hwesha hag o c'hleved ez eont da hemolc'hiñ anevaled bihan. En natur e vezont gouez a-walc'h met posupl eo o doñvaat m'o c'hemerer yaouank. Da c'hoarius ha kurius ez eont neuze.\nEr c'hontrol d'ar marted arall eo ar sebelinezed loened-douar dreist-holl. Hemolc'hiñ a reont tamiaed, gwiñvered, logod, evned bihan, ha pesked. Debriñ a c'hellont hugennoù ivez pa vez ral ar boued. Pa vez fall an amzer e viront boued en o douarenn.\nAr sebelinez war Animal Diversity Web\nAdtapet diwar « https://br.wikipedia.org/w/index.php?title=Sebelinez&oldid=1844823 »\nKemm diwezhañ d'an 6 Gwe 2019 da 08:12\nKemmoù diwezhañ degaset d'ar bajenn-mañ d'an 6 Gwe 2019, da 08:12.


Gwengamp-Pempoull Arvor-Argoad Tolpad-kêrioù - Wikipedia\n73 557 ann. (2017)\n1 107,65 km²\nGwengamp-Pempoull Arvor-Argoad Tolpad-kêrioù (Guingamp Paimpol Armor Argoat Agglomération e galleg) a zo anezhi ur gumuniezh tolpad-kêrioù savet d'ar 1añ a viz Genver 2017 etre kumunioù eus Frañs, e departamant Aodoù-an-Arvor, e Breizh.\nKrouet e voe ar gumuniezh diwar bodañ Kumuniezh kumunioù Kallag-Argoad, Gwengamp Kumuniezh, Pontrev Kumuniezh, Kumuniezh kumunioù Bro Bear, Kumuniezh kumunioù Bro Benac'h, Kumuniezh kumunioù Pempoull Goueloù ha Kumuniezh kumunioù Bro Boulvriag.\nD'ar 1añ a viz Genver 2017 ez ae 57 kumun d'ober kumuniezh tolpad-kêrioù Gwengamp, roet an anv Gwengamp-Pempoull Arvor-Argoad Tolpad-kêrioù dezhi:\nAbaoe 2017 : Vincent Le Meaux (PS), maer Ploueg-Pontrev\nE distro-skol 2019 e oa enskrivet er c'hlasoù divyezhek 988 skoliad (10.4 % eus skolidi ar gumuniezh evit a sell ouzh ar c'hentañ derez).\n↑ KerOfis Ofis Publik ar Brezhoneg.\n↑ (fr) Arrêté préfectoral du 9 novembre 2016 portant création de la communauté d'agglomération « Guingamp Paimpol Armor Argoat Agglomération »\nAdtapet diwar « https://br.wikipedia.org/w/index.php?title=Gwengamp-Pempoull_Arvor-Argoad_Tolpad-kêrioù&oldid=1983610 »\nKumuniezhioù tolpad-kêrioù Aodoù-an-Arvor\nKemmoù diwezhañ degaset d'ar bajenn-mañ d'an 31 Meu 2022, da 16:21.


Kaozeal:Rikardis Katarina - Wikipedia\nSalud d'an holl - N'eus daveen ebet er pennadig-mañ. Pelec'h e c'heller gwiriañ an ditouroù a zo roet ? – Kenavo, 90.32.29.141 14 Ebr 2015 da 19:55 (UTC)\nLaka anezho da-unan, paotr bras. Bianchi-Bihan (kaozeal) 15 Ebr 2015 da 07:15 (UTC)\nN'eo ket spered Wikipedia/1\nDeuet on da lenn ar pennad, ha ne'm eus kavet daveen ebet ennañ da gadarnaat ar pezh a zo skrivet. Me 'gred din ez eo labour an aozer/an aozerez o lakaat e korf ar pennad a-raok e bostañ war Wikipedia. N'eus holloueziadur ebet ma rank al lennerien klask andonioù o-unan, rak bezañ un andon solius eo pal pep holloueziadur (war-bouez ar Wikipedia brezhonek, anat din bremañ). Enep-holloueziadurel eo ar respont-se neuze.\nN'eo ket spered Wikipedia/2\nAr gemennadenn-mañ am eus bet :\nDemat deoc'h, Dir zo war ho taoulagad 'vat pa gredit goulenn daveennoù, ha c'hwi dizanv !--Prieladkozh (kaozeal) 15 Ebr 2015 da 06:34 (UTC)\nEvel-just e kredan goulenn daveoù, pa n'eus hini ebet er pennad am boa ezhomm da lenn (gwelet amañ a-us).\nN'on ket dizanv, dianav ne lavaran ket, ha gwir am eus da chom dianav rak un holloueziadur digor d'an holl eo Wikipedia, forzh pe zen er bed a c'hall lenn Wikipedia hep krouiñ ur gont (war-bouez ar Wikipedia brezhonek, anat din bremañ). Enepholloueziadurel eo ar gemennadenn-se neuze.\nSur a-walc'h n'eo ket ar Wikipedia brezhonek am sikouro em studioù Istor, ha daou zen da nebeutañ n'emañ ket o flas e raktres Wikipedia, pa reont fae war e reolennoù-diazez.\nUr c'hemennad a gasin da vererien ar Wikipedia-mañ, a seblant din bezañ e dalc'h tud dizoare. 90.32.29.141 15 Ebr 2015 da 16:48 (UTC)\nKasit hardizh ! "[...] ar Wikipedia-mañ, a seblant din bezañ e dalc'h tud dizoare" : re wir, paotr kaezh, re wir :-) !--Prieladkozh (kaozeal) 15 Ebr 2015 da 16:55 (UTC)\nUr paotr hag a oar ken mat petra eo spered wikipedia zo un den talvoudus bras evit lakaat urzh e-lec'h ma ne wel ket. Bec'h dezhi! Bianchi-Bihan (kaozeal) 15 Ebr 2015 da 17:18 (UTC)\nA-hend-all, evel labourer dic'hopr, ne blij ket din an urzhioù. Pa ne gavan ket un dra e klaskan. D'an aotrou a oar reiñ notennoù da labour ar re all (ur perzh un den anavezet mat) da ziskouez petra eo gouest d'ober. 15 Ebr 2015 da 19:11 (UTC)\nAdtapet diwar « https://br.wikipedia.org/w/index.php?title=Kaozeal:Rikardis_Katarina&oldid=1637817 »\nKemmoù diwezhañ degaset d'ar bajenn-mañ d'an 15 Ebr 2015, da 19:11.


Bac’het en ti – Adkroget ganti – Page 2 – Radio Kerne\nCategory: Bac’het en ti – Adkroget ganti\nGwall ziaes eo disoc’h an enkañ war micherioù zo. Re ar sevenadur a zo skoet kalet. E Douarnenez o deus bet tapet tud ar sevel filmoù, pezhioù c’hoari, koñsertoù, ar boaz d’en em welet reoliek, araok an enkañ zoken. Prepariñ a reont an dazont, par ma c’hellont, met ar pezh a vanka dezhe eo gouzout penaos kontañ war hon dilennidi. Gant Anne Gouerou (Pol Kleweled Douarnenez) Caroline Troin (Rhizomes) hag ur vignonez a gengred gante (Emmanuelle Eon, eus C’hoariva, ur gevredigezh staget he mont en-dro eus politikerezh ar rannvro).\nOuzhpenn ar Vretoned zo: pet amerindian a oa en div Amerik araok ar bloaz 1492?\nYannig Mainguy ha Drian Bernier a c’halv an dud a fell dezhe kaout ar CAP brezhonek war micherioù ar vugaleaj da vont e darempred gante pe gant stummerien ar CLPS e Kemper araok ar 7 a viz Gouhere: emaint o prepariñ an distro-skol.\nOberennoù gant Raoul Dufy zo c’hoazh ouzh mogerioù Mirdi an Arzoù-kaer e Kemper. Gant Annaig Loizel, heñcherez, ouzh mikro Morgane Bramoulle.\nAr Bed o Treiñ : Un diskoachadenn dibar zo bet graet e-kichen Stonehenge: tud Nevzaodvezh ar mein o doa graet poulloù bras divent da stummañ ur c’helc’h gouestlet d’o lidoù.\nAdkroget ganti #20\nEsyld Karval-Kolas, deus La Boîte à mots, diwar-benn santimantoù ha soñjoù ar vugale goude daou viz kenfinañ.\nReportaj deus ar gerzhadeg en enor da Steve Maia Caniço gant Marianne.\nDominique Merien : ar beajoù ‘sa al Loar.\nLaetitia Fitamant : klevet gant an daoulagad.\nKeleier gant Tunvezh W/Gloagen Grandjean\nAdkroget ganti #19\nAn abadenn adkroget ganti, kaset da benn gant Radio Kerne ha Radio Naoned.\n-Kristian Braz zo ouzh mikro Laëtitia evit kaozeal diwar-benn e zastumadeg danevelloù nevesañ, goude ‘Rebetiko’: ‘Kroashent-tro’.\n-Bro nemeti ar c’hrampouezh eo Breizh? N’eo ket, er bed a-bezh eo meud an dud vunut, ar beizanted gounezerien edoù, berr o feadra. Met e Landevenneg ez eus bet dizouaret piligoù kozh eus ar 14vet kantved, hag int binvioù bet ijinet espres-kaer evit fardañ krampouezh.\n-Ar Bed o Treiñ: Ar vicher a beizant-fonksioner\n-Un ali lenn gant Per Miñs-Pegailh: Ur marc’hadour a Vontroulez gant Jakez Konan, ur standard eus al lennegezh vrezhonek\nYann Paulet hag Anne Desallais eus ar stal Legumaj’Kergwenn\nLiza Jakez Vargas staj hañv kenaozet gant Kentelioù an Noz ha Skol an Emsav\nJean-Paul Runigo eus ar gevredigezh Dour ha Sterioù Breizh diwar-benn aloubadeg ar bezhin glas er Mor-Bihan. (gant RBG)\nKronikennoù : Laurence Garcia diwar-benn bandenn-dreset Ines Léraud “Algues vertes – L’histoire interdite”\nJoel Le callonec diwar-benn al liamm etre Porzhmagee (Iwerzhon) ha Naoned.\nLaetitia ar bed o treiñ : Valentina Terechkova ar vaouez kentañ en Egor.\nKeleier Neven Penneg


Ai‘ta! » An SNCF hag ar brezhoneg : peur e chomo a-sav ar goap ?\nAn SNCF hag ar brezhoneg : peur e chomo a-sav ar goap ?\nAr sizhun dremenet en deus kejet strollad Ai’ta ! e Roazhon ouzh Emmannuel Clochet, rener an Agence Centre Ouest Gares & Connexions, hag ouzh Caroline Gallon, renerez dileuriet TER Bretagne, a-benn degas da soñj dezho goulennoù ar strollad war an doare da gemer e kont ar brezhoneg. Kejet o deus ivez tud Ai’ta ! ouzh Gérard Lahellec, bezprezidant Kuzul rannvro Breizh e karg eus an treuzdougen, evit gwelet gantañ e pelec’h emañ erru labour ar rannvro war an dachenn-se. Bremañ p’eo tremenet an emgavioù-se eo ret embann sklaer penaos e talc’h an SNCF da zispriziañ ar brezhoneg hag ar vrezhonegerien, er c’hontrol d’ar pezh a gaver e rannvroioù all Europa evit ar pezh a denn d’ar yezhoù minorel er treuzdougen foran. Goude bezañ chomet a-sav gant hec’h oberennoù en tiez-gar e-pad pevar bloaz e sello pizh Ai’ta ! ouzh an doare ma tro an traoù war an dachenn-se. Ha prest eo ar strollad da gregiñ gant ur c’houlzad nevez ma n’eus ket ur respont dereat ha prim a-berzh an SNCF.\nEr mizioù hag er bloavezhioù da zont e vo adnevezet an tiez-gar TTB e Breizh. Er raktres a zo gant an SNCF betek-hen e vez roet ur plas d’ar brezhoneg war ar panelloù, met ur plas na c’heller ket degemer e mann ebet. Hor yezh a vefe lakaet a live gant ur yezh estren, skrivet bihan hag a-dreuz. Ur spont eo gwelet an doare-se d’ober c’hoazh hiziv an deiz, ha mont a ra a-enep penn-da-benn d’ar pal a zo gant ar panelloù : bezañ lennet aes e forzh peseurt yezh, galleg pe brezhoneg ! Diaesoc’h c’hoazh eo da zegemer ur seurt raktres a-berzh pennoù bras an SNCF pa ouier e ra Rannvro Breizh gant panelloù divyezhek par-ouzh-par en tiez-gar THR nevez adnevezet, hep na seblantfe sevel an disterañ kudenn.\nGoulenn a reomp gant an SNCF cheñch penn d’ar vazh ha kemer e kont ar brezhoneg war kement tachenn a zo : war ar panelloù evel-just, met ivez er mekanikoù a implijer evit prenañ bilhedoù, evit ar c’hemennoù dre gomz ha gant an implijidi (perak pas kinnig ur badj « Komz a ran brezhoneg » d’an implijidi a vefe a-du). P’eo en em gavet ar strollad gant Gérard Lahellec, bezprezidant Kuzul rannvro Breizh e karg eus an treuzdougen, en deus adalavaret pegen a-bouez kemer e kont ar brezhoneg en un doare hollek ha gant doujañs en tiez-gar hag en trenioù e Breizh. Disklêriet en deus an Ao. Lahellec bezañ youl ennañ evit kenderc’hel gant an hent bet boulc’het gant ar rannvro hag evit ma vo graet kemend all gant an SNCF, a-unan emañ o vont da labourat gant dilennidi all Kuzul rannvro Breizh ha dilennidi lec’hel ar c’humunioù ma vez un ti-gar enno. Adembann a ra strollad Ai’ta ! e vo war evezh bras evit tiez-gar Plouared ha Gwengamp lec’h m’eo kroget al labourioù : panelloù divyezhek par-ouzh-par a rank bezañ staliet, evit ma tiskouezo splann an SNCF e touj ouzh hor yezh hag ouzh ar vrezhonegerien, ha n’eo ket embann komzoù brav nemetken.\n« Ai’ta! a gej ouzh prezidant Kumuniezh Kumunioù Kreiz Breizh\nBOUM Ai’ta! d’an 8/06/2014 »


Yann Fulub Dupuy Levrioù ha liorzhoù - Le Télégramme\nYann Fulub Dupuy zo sot gant iliz-veur Kemper hag o chom er C'hab. Foto Jil Penneg\nUr romant e-barzh unan all ! Setu ar pezh zo bet graet gant Yann Fulub Dupuy, anavezet mat abaoe e levr « Par-Dibar ». En e romant « Milendall » e vez kaoz eus ul liorzh burzhudus aet e gouezeri en ur maner leun a sekredoù... Ul liorzh eo haroz « Milendall » evel ma oa bet iliz-veur Kemper harozez e levr « Ar gariadez vaen ». Lammoù a vez graet en istor. « Loeiz XIV a gomz brezhoneg e-barzh "Milendall" hag emir diwezhañ an Alhambra ivez » eme Yann Fulub. Ur plac'h skrivagnerez zo er romant ivez : Katelin Kerisit. Ur romant all « Bizied Eva », zo sañset bezañ bet skrivet gant Katelin Kerisit. Un doare « serial killer » eo ar romant gant ur bloger kuzhet dindan anv ur plac'h anvet Eva ! Labour zo evit an enklasker Eganton Kergrist. Daou romant deut er-maez gant Yann Fulub nevez 'zo, hag embannet gant an ti embann An Alarc'h.\nE Pariz e oa bet ganet Yann Fulub Dupuy. Diouzh tu e vamm e oa orinoù nepell diouzh Sant Brieg hag un ti a oa gant ar familh e Binig. Dont a rae da Vreizh bep hañv hag evit ar vakansoù. « Un dismantr spered e oa din mont da Bariz en-dro goude an hañv. » E vamm a gare Breizh ivez. Ha diskouezet he doa d'ar paotr Yann Fulub pa oa pemp pe c'hwec'h vloaz e oa eus ur yezh e Breizh gant ul lizherenn hag ur soniad « c'h » na oa ket anezhañ e galleg. Adal ar mare-se e oa bet ur c'hoant don gant Yann Fulub da zeskiñ brezhoneg. « Deut e oa da wir da seitek vloaz hag abaoe n'on ket diskroget » eme Yann Fulub. Gant ur gelennerez eus Treger en doa desket brezhoneg da gentañ, du-hont e Pariz. Ha diouzhtu p'en doa gellet dont da Vreizh gant e vignonez en doa graet.\nE studioù en doa graet war istor an arzoù. Ur memor mestroniezh (Master 1 bremañ) en doa graet war iliz-veur Kemper. Abaoe eo sot Yann Fulub gant iliz-veur Kemper, gant arzoù ar grennamzer ha gant monumantoù Breizh dre vras. Evit al liorzhoù e oa deut e entan kalz diwezhatoc'h. Goude bezañ bet o labourat ugent vloaz zo evit Radio Breizh-Izel e-pad tri bloaz, e oa aet da chom da Blouneour-Menez er Menez Are. « Kroget e oan da liorzhañ gant ur plac'h a blije al liorzhioù dezhi ivez. » Ur vignonez bet graet anaoudegezh ganti er c'hentelioù brezhoneg e Pariz. Savet en doa pennadoù evit geriadur kentañ An Here ha goude se e oa aet da stummer war ar brezhoneg, evit Roudour ha Kelenn, kreizenn stummañ Diwan. Stummer eo abaoe 22 vloaz bremañ. Ha leurenner eo ivez war e amzer vak. Er mareoù-mañ eo « Re an tu all » a vez diskouezet war leurennoù ar vro gant ar gompagnunezh « Tro-Didro » renet gant Nigel Hollidge, un aktour saoz o chom gant Yann Fulub abaoe eizh vloaz. Cheñch micher ne rafe ket. Koulskoude... « Ne zisplijfe ket din kaout muioc'h amzer evit skrivañ ». Hep pellaat eus ar c'helenn : « Me 'blij din dre natur displegañ an traoù d'an dud, betek re a-wezhioù » a lavar Yann Fulub en ur c'hoarzhin. [TIT-NOTE_B] Lexique [/TIT-NOTE_B]\nEnklasker : enquêteur. Entan : passion. Gouezeri : non cultivé, sauvagerie. Kevrin : mystère. Leurenner : metteur en scène. Liorzh : jardin.


a-zioc'h - Wikeriadur\nU1 a-zioc’h din\nU2 a-zioc’h dit\nU3g a-zioc’h dezhañ\nU3b a-zioc’h dezhi\nL1 a-zioc’h deomp, a-zioc’h dimp\nL2 a-zioc’h deoc'h\nL3 a-zioc’h dezho, a-zioc’h dezhe\nD a-zioc’h deor\nEno ur verionenn en em gavas en he c'hichen, pehini, o stouiñ re lark a-zioc'h al lenn, en dour war he fenn a gouezhas. — (Pierre-Désiré de Goësbriant, Fablenn brezhoneg, 19vet kantved.)\nE-pad m'edo ar soudarded o lakaat ho fuzuilhoù e doare da dennañ, an Aotrou Breton ha Filip a yoa dija lammet dreist ar c'hleuz en ur park, hag eus ar park-se en ur c'hoad bihan a-zioc'h ar foenneier. — (Lan Inizan, Emgann Kergidu 1, Brest, 1877, eil emb. Al Liamm 1977, p. 157.)\n[...], rak dont a rechont betek pount Keraouell, azioc'h va fenn. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 25.)\n— N'euz ket a-bell da vont, eme ar c'here. Guelet a rit a-ze, azioc'h ho penn, eun ti toenn-sklent, eur prenestr braz enn he bignoun? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 153.)\nA-wechou ar brankou en em skoulme ken stank eus an eil gwezenn d'eben ma reant a-zioc'h ar penn evel eur vaot denval, eur ganevedenn vodennek, bec'h da sklerijenn an deiz en em zila drezo. — (Ivon Krog, Eur Zac'had Marvailhou, Buhez Breiz, Kemper, 1924, p. 13.)\nSada hag hor martolod ha mont war gein an Avel-uhel, ha pa 'z edo o tremen a-zioc'h an Indez, hag eñ sellet dre eno ha gwelet er porzh al lestr ma 'z oa bet warnañ. — (G. MILIN, Gwechall-goz e oa..., Kemper, 1924, p. 74-75.)\nHag e laoskas ar goulm azioc'htañ da welout hag-eñ e oa skañvaet an dour diwar c'horre an douar. — (Ar Bibl, troet diwar an hebraeg gant Pêr ar Gall ha Job Lec’hvien, emb. An Tour-tan, 1981.)\nAdtapet diwar « https://br.wiktionary.org/w/index.php?title=a-zioc%27h&oldid=265199 »\nKemmoù diwezhañ degaset d'ar bajenn-mañ d'an 26 Meu 2018, da 18:24.


Emgann El Bruch - Wikipedia\nEmgann El Bruch\nEmgann El Bruch, e Katalonia e 1808.\nEmgann El Bruch eo an anv roet da zaou grogad brezel hag a c'hoarvezas e 1808 entre bagadoù spagnol ha gall nepell diouzh El Bruch, e Proviñs Barcelona, e-kerzh Brezel Dizalc'hiezh Spagn.\nD'ar 4 a viz Mezheven 1808 e voet roet urzh gant ar jeneral Duhesme da gas daou vagad a 4 000 soudard gall er-maez eus Barcelona dindan ar jeneraled François Xavier de Schwarz ha Chabran, da vont da Lleida ha Zaragoza, gant urzh da dremen dre Vanresa hag Igualada. Evit mont betek Manresa e rankent tremen dre El Bruch. Evit Chabran a ranke mont da adkavout soudarded ar marichal Moncey, kaset war-du Valencia, goude bet o chom e Tarragona (hag a voe graet hep diaezamant d'ar 7 a viz Mezheven 1808).\nBagad ar jeneral Schwarz avat a oa da vont da-gaout armead ar marichal Lefebvre dirak Zaragoza.\nEn deiz-se e voe dour-beuz ma rankas ar soudarded c'hall mont da repuiñ e Martorell. D'ar 6 en em gavjont dirak 2 000 soudard dindan Antonio Franch y Estalella, anezho soudarded eus Rejimant [Suis]ed niverenn 1 eus Wimpffen, ha gwazed skampet eus gwarnizon Barcelona.\nAr Gatalaned disoudard a oa ganto a zeue eus Manresa hag eus Igualada hag an trowardoioù.\nLevrennadurezh[kemmañ | kemmañ ar vammenn]\n(es) Antonio Franch y Estalella. Héroe del Bruc y primer caudillo catalán en la guerra de Independencia. Galería de Hombres Ilustres, 1903.\nAdtapet diwar « https://br.wikipedia.org/w/index.php?title=Emgann_El_Bruch&oldid=1897251 »\nKemmoù diwezhañ degaset d'ar bajenn-mañ d'an 7 Meu 2021, da 20:46.